ئـەلـفرێـد و هـایـدیـگـەر\nژنه‌كه‌ی هایدیگه‌ر كه‌مێك له خوشكه‌كه‌ی نیچه ده‌چوو، ده‌تگوت بۆ ئه‌وه هه‌یه تاوه‌كو ببێته یه‌كێك له ڕواڵه‌ته زیانبه‌خشه‌كانی تاریكایی. هۆكاره‌كه‌یش ڕوون بوو، ئه‌و به دوژمنایه‌تییه سامییه‌كه‌ی به‌ناوبانگ بوو، له شه‌مشه‌مه‌كوێره‌یه‌ك ده‌چوو كه ددان و ڕنۆكی خۆی له‌و شتانه گیر ده‌گات كه بۆ هاوسه‌ره مه‌زنه‌كه‌ی و منداڵه‌كانی گرنگ بوو. ئه‌و هه‌ڵگری باوه‌ڕه ناسیۆنالیستییه سۆشیالیستییه‌كان بوو، هه‌ڵبه‌ت ئه‌و "گه‌مژه‌ییه گه‌وره‌یه"ی كه مێرده‌كه‌ی كردی و ماوه‌یه‌ك بووه سه‌رۆكی زانكۆی فرایبۆرگ، به‌هۆی ئه‌م ژنه‌وه بوو. بڵاوكردنه‌وه‌ی نامه‌كانی هادیگه‌ر بۆ "ڕۆحه خۆشه‌ویسته‌كه‌ی" له ساڵی 2007دا، ئاسته هه‌مه‌ڕه‌نگه‌كانی ڕواڵه‌تی ئه‌و تابلۆیه‌یان ده‌رخست. ئێمه پێمانوابوو ده‌كه‌وینه‌وه نێو په‌یوه‌ندییه‌كه‌وه له‌نێوان گوێڕایه‌ڵی بۆرژوازی و چێشتێكی شه‌ره‌نگێزانه كه سیحربازێكی نێو ماڵ لێیناوه. با بوونی په‌یوه‌ندییه‌كی عاتیفی قووڵ له‌نێوانیاندا كه‌شف بكه‌ین، به پاڵ ئه‌و په‌یوه‌ندییه عاتیفییه زۆرانه‌ی دیكه‌وه كه له ژیانی هایدیگه‌ردا هه‌بوون تاوه‌كو ته‌مه‌نی گه‌یشته هه‌شتا ساڵانیش. هه‌ر له قوتابیان و خانمه شاعیره‌كانه‌وه، هه‌تا كچه میرزاده‌كان و خانمه‌كانی كۆمه‌ڵگا، هه‌ر هه‌موویشیان له ته‌مه‌ندا له خۆی منداڵتر بوون، له‌مه‌یشدا به ڕێبازه كلاسیكییه‌كه‌ی دۆن جواندا ده‌ڕۆیشت. ئه‌گه‌رچی ئارێنت "عه‌شقی ژیانی" بوو، وه‌ك ئه‌وه‌ی له ساڵی 1949دا له كاتی یه‌كتر بینینه‌وه‌یاندا جه‌ختی لێكرده‌وه، به‌ڵام ئه‌و تاكه‌كه‌س نه‌بوو كه كه‌وتبووه ژێر كاریگه‌ری سیحری فه‌یله‌سوفه‌كه‌وه، یان راده‌ستی ئاره‌زووه هه‌ستییه‌كانی بووبێت. به‌ڵام هه‌میشه‌یش ده‌گه‌ڕایه‌وه بۆ "ئه‌لفرێد"ی هاوه‌ڵی، وێستگه جێگیره‌كه‌ی و "نیشمان"ـه‌كه‌ی.\nساڵی 1915ئه‌و كاته‌ی له‌گه‌ڵ ژنه‌كه‌یدا یه‌كتریان ناسی، ئه‌و ئابووریی سیاسیی له زانكۆ ده‌خوێند و له وانه‌وتاره‌كانی هایدیگه‌ر ئاماده‌بوو كه بیست و شه‌ش ساڵ له خۆی گه‌وره‌تر بوو. به پێی هه‌مان لۆژیك، هایدیگه‌ر هه‌وڵیدا سه‌رنجی قوتابییه بیست و دوو ساڵانه‌كه‌ی ڕابكێشیت. ئه‌و قۆزبوو، دوو چاوی شینی هه‌بوو، قژی ڕه‌ش و كه‌مێك لوول بوو، چه‌ند سانتیمه‌رێكیش له‌و كورتتر بوو. قوتابییه‌كه له خێزانێكی پرۆتستانتی خۆشگوزه‌رانه‌وه هاتبوو، به‌ڵام هایدیگه‌ر كاتۆلیكی و كوڕی خزمه‌تگوزارێكی كه‌نیسه بوو له گوندێكی بادووتمبێرگ و سه‌ر به خێزانێكی دێهاتیی هه‌ژار بوو كه له‌ناوجه‌رگه‌ی ئه‌ڵمانیادا ده‌ژیان. جارێكیان ئارێنت له‌باره‌ی ئه‌و دووانه‌وه به بلوخه‌ر، هاوسه‌ری دووه‌می، وت: «ئه‌وه شێوازێكی كلاسیكیی په‌یوه‌ندیی پۆپۆلیستی-ده‌سته‌بژێرییه»\nئایین و په‌روه‌رده‌ی ڕۆحی، ئه‌و شته‌بوو كه له سه‌ره‌تای په‌یوه‌ندییه‌كه‌وه ئاره‌زووی هایدیگه‌ریان بۆ ئه‌لفرێد جوڵاند. جارێكیان نووسی: «ئه‌گه‌ر عه‌شق ته‌نیا ئیرۆتیزمێكی ئاژه‌ڵیی بێت، ئه‌وا پێمباشه ئه‌مڕۆ له بۆشاییدا ڕۆبچم». ساڵی 1918 له یه‌كێك له پیاسه‌كانیاندا به شه‌قامه‌كانی به‌رلیندا هایدیگه‌ر ئه‌وه‌ی بۆ وه‌سف كرد كه «دۆخه‌كه له گه‌ڕه‌كی ریده‌رشتراسە به‌هۆی ئاره‌زووی سێكسیییه‌وه، كه به‌شێوه‌یه‌كی ده‌ستكرد به‌ره‌و ئاستێكی بازاڕیبوون پاڵده‌نرێت، ته‌حه‌مول ناكرێت»، ریده‌رشتراسێ، هه‌مان ئه‌و گه‌ڕه‌كه‌ی له سه‌رده‌می سه‌ربازیكردنه‌كه‌یدا له ڕیزه‌كانی سوپای ئه‌ڵمانیدا، شاڕه‌گی به‌ناوبانگی ئاره‌زوو و سۆزانییه‌كانی بوو. به‌لای ئه‌وه‌وه ئه‌وێ هێمای سه‌ره‌كی داڕزان بوو كه یه‌خه‌ی شاره‌كه‌ی گرتبوو. وه‌ك هایدیگه‌ر وتی ئه‌وێ "گه‌وره‌ییه ساكاره خوداییه‌كه‌ی" له‌ده‌ستداوه. «خه‌ڵكی ڕۆحی خۆیان له‌ده‌ستدا ته‌نانه‌ت به‌رله‌وه‌ی جه‌نگ به‌لای ئێمه‌وه ببێته شتێكی ترسناك». هایدیگه‌ر ئه‌م گوزاره‌یه‌ی به‌وپه‌ڕی ساردوسڕیه‌وه وت، ئه‌و ساردوسڕییه‌ی كه له ساڵی 1930دا تێبینیده‌كرا كاتێك بینی هاوه‌ڵه یه‌هودییه‌كانی له زانكۆ ده‌رده‌كرێن و دوورده‌خرێنه‌وه. ئه‌م دوورخستنه‌وه‌یه مامۆستا پیره‌كه‌یشی گرته‌وه، واته "ئێدمۆند هۆسره‌ڵ"ی دامه‌زرێنه‌ری فینۆمینۆلۆژیا، كه له زۆر شتدا هایدیگه‌ر قه‌رزاری بوو.\nهایدیگه‌ر ده‌یویست ئه‌و و ئه‌لفرێد به‌رپرسیارێتی ئه‌ركی داهێنانی ڕه‌وشێك بگرنه ئه‌ستۆ كه پێویسته بۆ گه‌ڕانه‌وه‌ی ئه‌و خودایه‌ی كه له‌چاره‌ی نووسیون پێكه‌وه بن، ئه‌مه‌یش له به‌رامبه‌ر داڕمانی ساخته‌ی جیهانی مۆدێرندا. هه‌روه‌ها ئاواته‌خواز بوو "له‌نێو دیمه‌نی كۆمه‌ڵێكی ئه‌ده‌بیدا"، وه‌ك "كه‌نیسه‌ی نه‌بینراو"، منداڵه‌كانیان گۆش بكه‌ن. "موچوڕكی ئه‌به‌دی"ی هه‌ستكردنه به "ڕێزێكی ئازاربه‌خش" ده‌رهه‌ق به "په‌رجوو" یان "به‌خته‌وه‌ری مه‌زن" و "ده‌ستی فریشته"ی ده‌روون، كه گوڵه‌كان ده‌ڕوێنێت. ئه‌م پاڵنه‌ره سۆفییانه گزیلێكراوانه، ئه‌گه‌ر به ڕاشكاوی گێلانه‌یش نه‌بێت، له كتێبه‌كانی سه‌رده‌می گه‌نجی ئه‌ودا ده‌گمه‌ن نین. له‌و كاته‌وه هاوسه‌رگیری بووبه "ئه‌ركێكی ڕه‌سه‌نی مرۆڤانه"، ماڵه‌كه‌یشیان بوو به "لانه‌یه‌ك كه ڕۆح و پاكیزه‌یی و میهره‌بانی تێدا كۆده‌بوویه‌وه". فه‌یله‌سوفه‌كه كاتێك "به ماندووێتی له شاره دووره‌كانه‌وه، كه پرسیاری ئاڵۆزیان هه‌بوو، ده‌گه‌ڕایه‌وه"، ده‌بوو ماڵ وه‌ك پێویست گه‌رم بێت بۆ ئه‌وه‌ی بحه‌وێته‌وه. به‌م جۆره، به‌لای هایدیگه‌ره‌وه هێمنی و له خۆبودروویی، تایبه‌تمه‌ندی "سروشتی ژنانه" بوو، بۆیه چاوه‌ڕوانی ئه‌وه بوو له ژنه‌كه‌یه‌وه ده‌ستی بكه‌وێت. بێگومان ئه‌وه ژیانێكی پڕ له قوربانیدان بوو بۆ ئه‌لفرێد، چونكه وازی له خوێندنه‌كه‌ی هێنا و زۆربه‌ی كات به ته‌نیا له ماڵه‌وه ده‌مایه‌وه و، شێوه‌ی "خانمێكی قه‌دیس"ی وه‌رگرتبوو.\nبه داخه‌وه ئه‌و چیرۆكه هیچ په‌یوه‌ندییه‌كی به "ئاژه‌ڵی عه‌شقی بۆرژوازی"ـیه‌وه نییه، كه وا گومان ده‌برا "به‌هۆی كه‌ره‌سته‌كان و شته هاوبه‌شه‌كانه‌وه" گه‌شه ده‌كات. گه‌ر پێكه‌وه "له ماڵه‌كه‌یدا" بژین، یان دوو فڵچه‌ی ددان هه‌ڵبگرین و سه‌فه‌ر بكه‌ین، له چاوی هایدیگه‌ره‌وه نابینه عاشق. ڕه‌نگه هه‌ست به به‌خته‌وه‌ری بكه‌ین، به‌ڵام ئه‌م به‌خته‌وه‌رییه ته‌نیا به‌هۆی حیكایه‌ته‌كان و شته تاقانه‌كانی نێوانمان و وێنه‌ی یادگارییه‌وه (بۆ نموونه له تاج محه‌ل)، ڕووده‌دات. ئه‌وانه كۆمه‌ڵێك ساته‌وه‌ختی ئه‌فسووناوین كه به‌رده‌وام تازه ده‌بنه‌وه و دوو كه‌سه‌كه له یه‌كتری نزیك ده‌كه‌نه‌وه، به‌ڵام ئه‌مانه به‌س نین بۆ دامه‌زراندنی "ئه‌م لایه‌ن سه‌رووئاساییه‌ی ژیان" كه عه‌شه. به‌لای ئه‌وه‌وه هه‌لی عاشقان، وێڕای هه‌موو شتێك، له "توانای دۆزینه‌وه‌ی ئه‌ویتردایه له فۆرمه‌كانی ژیانی رێژه‌ییدا و هێشتنه‌وه‌ی له چه‌ند چركه‌یه‌كدا". له‌و كاته‌دا ئه‌م ساته ده‌بێته ساتێكی ڕه‌ها. زه‌مه‌ن ته‌واوی به‌های خۆی له‌سه‌ر ئاستی چاوه‌ڕوانی و پێشبینی بوونه‌وه‌رێك وه‌رده‌گرێت كه "پڕه له متمانه به‌و په‌یوه‌ندییه‌ی كه تازه‌ده‌بێته‌وه"، یان له‌سه‌ر ئاستی یادگارییه‌كان كه "پڕیانه له پێزانین"ی ئه‌و كاته‌ی كه "مرۆڤ قه‌دری ئه‌و دیارییه ده‌زانێت وا پێیدراوه". خۆشه‌ویست غایبه، له‌گه‌ڵ ئه‌وه‌یشدا هێشتا خۆشمده‌وێت. خۆشه‌ویسته‌كه‌م به‌جێی هێشتووم، منیش ئێستا چێژ له خۆشیی ئه‌م عه‌شقه كۆنه وه‌رده‌گرم. كه‌واته عه‌شق نموونه‌یه‌كه له چالاكییه‌كی درێژه‌وه بوو كه "له درێژبوونه‌وه‌یدا ناپچڕێت".\nكه‌واته ئه‌وه عه‌شقێكی بۆرژوازییانه نه‌بوو، په‌یوه‌ندییه‌كی "عه‌قڵ"ـییانه نه‌بوو، چونكه هایدیگه‌ر به نیگه‌رانییه‌كی زۆره‌وه به گژ ئه‌م دوو وشه‌یه‌دا چوویه‌وه، ئه‌مه سه‌ره‌ڕای هه‌ڵهاتنه به‌رده‌وام و چه‌ندباره‌كه‌ی له هاوسه‌ره‌كه‌ی: "عه‌شق زه‌رورییه". ئایا هایدیگه‌ر و ئه‌لفرێد، سارته‌ر و دی بۆڤواری ناوی "دارستانی ڕه‌ش"ـن؟ تا ئه‌ندازه‌یه‌ك؛ بڕێك راشكاویی زۆریش له په‌یوه‌ندییه‌كه‌یاندا هه‌بوو. به‌ڵگه‌یش ئه‌وه‌یه له ساڵی 2005دا، ئه‌و كاته‌ی نامه‌گۆڕینه‌وه‌كانیان له ئه‌ڵمانیا بڵاوكرایه‌وه، ڕۆشنایی زۆر خرایه سه‌ر هاوسه‌رگیرییه‌كه‌یان، له‌وێدا ده‌رده‌كه‌وێت كه هێرمان، كوڕی دووه‌می هایدیگه‌ر و میراتگری سه‌رجه‌م به‌رهه‌مه‌كانی باوكی، له ڕاستیدا كوڕی دكتۆرێكی بایۆلۆژیسته به ناوی فریدل كایه‌ر، كه هاوڕێی منداڵیی ئه‌لفرێد بووه. وا پێده‌چێت ئه‌مه هه‌رگیز كاریگه‌ریی له‌سه‌ر سۆزی باوكانه‌ی هایدیگه‌ر به‌رامبه‌ر به منداڵه‌كه نه‌بووبێت. كاتێك له ساڵی 1919دا ژنه‌كه‌ی له‌لای دانی به‌م ڕاستییه‌دا نا، كاردانه‌وه‌ی ئه‌و زۆر گونجاو بوو، ئه‌مه‌یش به‌ڵگه‌یه له‌سه‌ر گه‌وره‌ییه‌كی ڕاسته‌قینه. ئه‌و به‌خوێنساردییه‌وه به‌م جۆره وه‌ڵامی دایه‌وه "زۆر ده‌مێكه ده‌زانم فریدل خۆشی ده‌وێیت"، بۆیشی دووپات كرده‌وه كه ئه‌و وه‌ك كه‌سێكی سوكوچروك ده‌یبینێت. وایشی به باشزانی یادگارییه جوانه‌كانی ماوه‌ی ده‌ستگیراندارییان له ساڵی 1916، بهینێته‌وه بیری و پاشانیش دڵنیای كرده‌وه كه "متمانه‌ی پارێزراوه". به‌م جۆره "دووركه‌وتنه‌وه‌ی به‌رده‌وام جۆرێك له نزیكبوونه‌وه‌ی ڕه‌های خوڵقاند"، هایدیگه‌ر خۆی جه‌خت له‌سه‌ر ئه‌مه ده‌كاته‌وه. دواجار ئه‌وه‌ی گرنگه ئه‌وه‌یه "من بۆ ئه‌به‌د پێته‌وه په‌یوه‌ستم". ئه‌مه ڕێگه‌یه‌كی تره بۆ گه‌یاندنی ئه‌و په‌یامه‌ی كه له‌گه‌ڵ تێپه‌ڕینی كاتدا ده‌توانین په‌یوه‌ندییه‌ك له‌نێوان سه‌ره‌كی و لاوه‌كییدا دروست بكه‌ین. پاشان له كۆتاییدا ده‌ڵێت: "با ئه‌و كۆڵه‌كه‌یه بپارێزین كه په‌یوه‌ندیی نێوانمانی ڕاگرتووه". ماوه‌ته‌وه بڵێین ڕه‌نگه ئه‌و به پاڵنه‌ری تۆڵه‌كردنه‌وه ئه‌م كاره‌ی كردبێت، چونكه دوای سی و پێنج ساڵ له روودانی ئه‌و هه‌ڵه‌یه، دایه‌وه به‌ناوچاوی ئه‌لفرێددا، له كاتێكدا كه هێشتا خۆی وازی له خیانه‌ته‌كانی نه‌هێنابوو.


بەڕێوەبەرایەتی کەشناسی و بومەلەرزەزانی هەریم پێشبینیەکانی کەش و هەوای بڵاو کردەوە و ڕایگەیاند ، لەبەرەبەیانی سبەینێوە شەپۆلێکی دیکەی بەفر و باران بارین ڕو لەهەرێم دەکات.\nبەپێی پێشبینیەکانی کەشناسی هەرێم ،بەرەبەیانی سبەینێ هەینی ٢٥/١/٢٠١٩ لەکاتەکانی بەرەبەیاندا ناسەقامگیریەکی کەشوهەوا روو لە ناوچەکانی هەرێم دەکات و ئەگەر هەیە بەفر و بارانبارین لە ناوچە شاخاوییەکان دەستپێبکات،و دەشڵێ کاریگەریەکانی ئەو شەپۆلە لە پاشنیوەڕۆی هەمان ڕۆژ لاواز دەبێت.\nهەروەها لەڕاگەیەنراوەکەی کەشناسیدا هاتوە ، قۆناغی دووەمی ئەم شەپۆلە لە شەوی شەممە لەسەر یەکشەممەی هەفتەی داهاتوو، چالاك دەبێتەوە و ڕۆژی سێشەممە کۆتایی دێت، ئەگەری بارانی بەلێزمە دەبێت و بەفریش لە شاخە بەرزەکان دەبێت.\nکەشناسی هەرێم پێشبینی هاتنی بارستە هەوایەكی لە ناوچەکانی باشوری ڕۆژئاوای عێراق کردووە، کە دەبێتەهۆی بەرزبوونەوەی تۆز و خۆڵ و لەگەڵ بارانبارین تێکەڵ دەبێت و لە شەوی سێشەممەی هەفتەی داهاتوو کۆتایی بە تەواوی ئەم کاریگەریانە دێت.\nپلەکانی گەرماش بۆ ئەمڕۆ و سبەینێ بەمجۆرە دەبێت:\nئەمڕۆ بەرزترین پلەی گەرما لە ھەولێر ١٧ پلە و نزمترین ٥ پلە دەبێت، ھەروەھا لە سلێمانی ١٥ پلە بە ١ پلە دەبێت، دھۆک ١٤ بە ٤ پلە دەبێت، کەرکوک ١٩ بە ٥ پلە دەبێت.\nهەروەها سبەی هەینی، بەرزترین پلەی گەرما لە ھەولێر ١٥ پلە و نزمترین ٥ پلە دەبێت، ھەروەھا لە سلێمانی ١٣ پلە بە ١ پلە دەبێت، دھۆک ١٢ بە ٣ پلە دەبێت، کەرکوک ١٧ پلە بە ٥ پلە دەبێت.


سنووری هه‌نگه‌ژاڵه و گله‌سووره له سه‌ر داوای حکومه‌تی عێراق داخراون - Mehr News Agency\n3 adarê 2018 - 12:20\nNews Code 17250\nنوێنه‌ری سه‌قز و بانه له مه‌جلیس؛\nسنووری هه‌نگه‌ژاڵه و گله‌سووره له سه‌ر داوای حکومه‌تی عێراق داخراون\nنوێنه‌ری شاره‌کانی سه‌قز و بانه له مه‌جلیسی شۆرای ئیسلامی ئێران وتی: خاڵه سنوورییه‌کانی هه‌نگه‌ژاڵه و گله‌سووره له سه‌ر داوای حکومه‌تی عێراق داخراون.\nبه ڕاپۆرتی ئاژانسی مێهر له ماڵپه‌ڕی نوێنه‌ری شاره‌کانی سه‌قز و بانه، موحسن بیگله‌ری وتی: بڕیار دراوه که باجی گومره‌کی له خاڵه سنوورییه‌کان که‌م بکرێته‌وه. له کۆبوونه‌وه له‌گه‌ڵ پارێزگای کوردستان باسی داخستنی بازاڕ بانه‌مان کرد که به هۆی ناڕه‌زایه‌تی له داخستنی سنووره‌کان ئه‌نجام بووه، ڕوونه که خه‌ڵکی ناوچه‌که له خاڵه سنوورییه‌کانی هه‌نگه‌ژاڵه و گله‌سووره بژێوی خۆیان دابین ده‌که‌ن، به‌ڵام ئه‌م دوو خاڵه سنوورییه له لایه‌ن ده‌وڵه‌تی عێراقه‌وه داخراوه.\nئه‌و زیادی کرد: داخستنی ئه‌م بازاڕچانه کێشه‌ی زۆری بۆ خه‌ڵک و کاسبکاره‌کان دروست کردووه. بۆ چاره‌سه‌ر کردنی ئه‌م کێشانه بڕیار دراوه که خاڵه سنوورییه‌کانی وه‌ک سه‌یرانبه‌ندی بانه که باجی گومرۆکیان له سه‌ره‌وه‌یه، باجی گومرۆکی که‌م بکرێته‌وه تاکوو خه‌ڵک بتوانن داهاتیان هه‌بێت.\nبیگله‌ری وتی: بۆ چاره‌سه‌ر کردنی ئه‌م کێشه‌یه‌ش له‌گه‌ڵ جێگری یه‌که‌می سه‌رۆک کۆماری ئێران بڕیاره کۆبوونه‌وه بکه‌ین. ئێمه له وه‌زیری ده‌ره‌وه‌ش داوامان کردووه که له‌گه‌ڵ ده‌وڵه‌تی عێراق سه‌باره‌ت به کردنه‌وه‌ی خاڵه سنوورییه‌کان قسه بکات و کێشه‌کان چاره‌سه‌ر بکه‌ن.\nوتیشی: هه‌روه‌ها به‌ڵێنی ئه‌وه‌مان پێدراوه که به زوویی زاڵی سنووری سێفی سه‌قز بکرێته‌وه که کاره‌کای له حاڵی ئه‌نجام بوون دایه.


حاجی ژەن خەرامان گوٙڵیٛ؛ ئەژناسیێ بە حاجی خەرامانە. – هەورامان\nیانە هەورامانی بشناسدیٛ حاجی ژەن خەرامان گوٙڵیٛ؛ ئەژناسیێ بە حاجی خەرامانە.\nڕەحمەتیە: حاجی خەرامانە\nحاجی ژەن خەرامان گۆڵیٛ؛ ئەژناسیێ بە حاجی خەرامانە.\nداخۆم چن ژەنیما با کە ئێدێعاو ڕاوەبەردەو مەکتەبوو فێمێنیزمی و وەراوەری ژەن و پیایشا بۆ؟چن ژەنیما هەنێ بەداخەوە بە سیلیکۆن و پرۆتێز و دەیان عەمەڵێ جەڕاحیێ زیبایی وێشا بە فێمێنیست مزانا؟\nچن ژەنیما هەنێ بەداخەوە وەراوەری ژەن و پیای بە بەرەڵایی و دەمبازی مانا کەراوە!\nهەرچن بە وەشحاڵیەوە ئیسە خەریکا ڕێژەو ژەنە ڕێفۆرموازەکاو کۆمەڵگاو ئێمە زیاد٘ش کەردەن و بە هۆ زانست و تێکنۆلۆژی و سۆرعەتوو وەڵاوکەردو هەواڵی جە هاڵیگای مەجازیەنە بەڵام مشیۆم بزانمێ ژەنێوە پێسەو حاجی خەرامانێ کەی تا ئیسە بە کردەوە سەلمنانش کە هیچ وەراوەرەنە چەنی پیای گێرە فرە زیاتەرە بیێنە جە فرەو پیایەکاما.\nحاجی ژەنی ڕەمزوو مدرامان و ژیوای وێپا و ویٛسەری بێ کە بەداخەوە جیاش ئاستیمێ.\nحاجی ژەنی وانەو سەبر و مدرامان جە وەراوەروو سەخڵەتیەکاو کۆمەڵگایش بە ڕێک‌وپێکی پەی ئەرمانایمێ.\nکۆمەڵگاو ئارۆی بە داخەوە تەنیا ڕێز جە ژەنە قەڵەم بە دەسەکا گێرۆ! ئەی ژەنێوە پێسەو حاجی ژەنێ کە بە مەرارەت و سەختی جە ساتەوەختە تاڵەکاو ڕۆزگاریەنە بە هێز و تەوانێوی بێ ئەوپەڕینەوە تاوانش بە ورێوی پۆڵایین ویەرۆ مشیۆم کێ ڕێزش چەنە گێرۆ؟\nکێ هەن جە ئاد٘ێ زیاتەرە بۆ تا بتاڤۆ ڕێزش چەنە گێرۆ!\nپەڕ بە دڵ پەرسە و سەرەوەشی کەروو جە یانەیاشا و خەڵکوو بە شەرەفوو شارەکەیم نۆتشەی و هەر پاسە گردو ئا ژەنا کە نامێ وێشا سەلەمنا ملوو پەلەکاو تاریخ و ویەرینوو هەورامانی و کۆردەواری بە عامیەرە و سەرجەم ژەنە ڕێفۆرموازەکا و فێمێنیستە هەرەقەتینەکا.\n✍هەورامان ڕوستەمی.۱٦ مانگەو گەڵاخەزانی.۹۷ ک.ڕ.مەریوان\nنویسیای وەڵین چەمە زەخم\nنویسیای دمایین بابەتێوی تازە جەبارەو”نیاندرتالا”\nئەوەڵ شەو نویسا: حەمەڕازا بەهمەنی ئازیزا؛ ئی داستانوو حەمەیە دلیٛ کوٙمەڵگاو هەورامانیەنە ر…


ئەندامێتی پەرلەمانتارانی کورد لە بەغدا هەڵپەسێردرا\nئاکام فەهمی، پەیامنێری رووداو لەنێو پەرلەمانی عێراق باسی دۆخە دەکات\nرێگە بە پەرلەمانتارانی کورد نەدرا بەشداری کۆبوونەوەی پەرلەمانی عێراق بکەن. پەیامنێری رووداو دەڵێت ئەندامێتییان هەڵپەسێردراوە و پیێنا گوتراوە بگەڕێنەوە کوردستان.\nپێشنیوەڕۆی ئەمڕۆی سێشەممە 3-103-2017 پەرلەمانی عێراق کۆبووەوە، لەلایەن هاوپەیمانیی نیشتمانیی شیعەکانیشەوە رێگری لەو پەرلەمانتارە کوردانە کرا کە دەیانویست بەشداری لە کۆبوونەوەی پەرلەماندا بکەن.\nبەمەبەستی بەشداریکردن لە کۆبوونەوەکانی پەرلەمان، پەرلەمانتارانی یەکێتی، گۆڕان و کۆمەڵ گەڕاونەتەوە بەغدا، پەرلەمانتارانی پارتی نەگەڕاونەتەوە، پەرلەمانتارانی یەکگرتووش هەرچەندە گەڕاونەتەوە بەغدا، بەڵام ئەمڕۆ نەچوونەتە پەرلەمانی عێراق.\nئاکام فەهمی، پەیامنێری رووداو لە بەغدا رایگەیاند: 175 پەرلەمانتار ئامادەی دانیشتنەکە بوون، زۆربەی زۆی بەشداربووانی کۆبوونەوەکە شیعە و سوننە و تورکمانەکان بوون، هەندێک پەرلەمانتاری کورد ویستیان بەشداریی کۆبوونەوەکە بکەن، بەڵام لەلایەن هەندێک لە پەرلەمانتارانی هاوپەیمانیی نیشتمانیی شیعەکانەوە رێگرییان لێکرا.\nپەیامنێری رووداو دەڵێت: بەگوتەی پەرلەمانتارە شیعەکان ئەو پەرلەمانتارە کوردانە دەنگیان بۆ سەربەخۆیی کوردستان داوە، بۆیە نابێت بەشداری کۆبوونەوەکانی پەرلەمان بکەن، بەڵکو دەبێت بگەڕێنەوە کوردستان.\nپەیامنێری رووداو دەشڵێت: دوای رێگریکردنەکە فراکسیۆنە کوردستانییەکان (یەکێتی، گۆڕان، کۆمەڵ) لەگەڵ سەرۆکایەتیی پەرلەمان کۆبوونەتەوە، بەڵام نەگەیشتوونەتە هیچ رێککەوتنێک، بەپێی زانیارییەکان هیچ رێککەوتنێک نەکراوە بۆیە ئەمڕۆ کۆبوونەوەی پەرلەمان بەبێ کورد بەڕێوەدەچێت.\nپەیامنێری رووداو ئاماژە بۆ ئەوە دەکات، بەپێی ئەو قسانەی لەلایەن هەندێک پەرلەمانتاری هاوپەیمانیی نیشتمانیی شیعەکانەوە کراوە، رەنگە ئەمڕۆ بڕیاری دیکەش لە دانیشتنەکەی پەرلەمان دژ بە کوردستان بدرێن.\nبەپێی زانیارییەکانی تۆڕی میدیایی رووداو، پێش کۆبوونەوەکە سەلیم جبووری، سەرۆکی پەرلەمانی عێراق لەگەڵ هاوپەیمانێتیی نیشتمانیی شیعەکان کۆبووەتەوە کە هاوپەیمانی باڵادەستە و زۆربەی جومگە حکومڕانییەکانیان بەدەستن، لە کۆبوونەوەکەشدا چەند بڕیارێک دەرکراون:\nئاکام فەهمی، پەیامنێری رووداو لەنێو پەرلەمان رایگەیاند: سەرۆکی پەرلەمان و هاوپەیمانیی نیشتمانی داوایان لە لیژنەی یاسایی و لیژنەی کاروباری ئەندامانی پەرلەمان کردووە لە پەرلەمانتارانی کوردستان بکۆڵنەوە و لیستێکیان لە ناوی ئەو پەرلەمانتارانەیان بۆ ئامادە بکەن کە بەشداری گشتپرسییان کردووە و دەنگیان بە بەڵێ داوە.\nپەیامنێری رووداو ئەوەشی خستەڕوو کە دەستەی سەرۆکایەتیی پەرلەمان نووسراو بۆ دادگای باڵای فیدراڵی دەکات و داوای لێدەکات بڕیار لەبارەی ئەو پەرلەمانتارانە بدات کە بەشداری گشتپرسییان کردووە، تاوەکو دادگای باڵاش بڕیار نەدات ئەندامێتی پەرلەمانتارانی کورد هەڵدەپەسێردرێت و رێگەیان پێنادرێت بەشداری کۆبوونەوەی پەرلەمان بکەن. ئاماژەی بۆ ئەوەش کرد کە داوای دادگاییکردنی پەرلەمانتارانی کورد و لێسەندنەوەی پارێزبەندییان دەکرێت.\nهاوکات مەسعود حەیدەر، پەرلەمانتاری فراکسیۆنی گۆڕان لە پەرلەمانی عێراق بە رووداوی راگەیاند: " پێش دەستپێکردنی کۆبوونەوەکە بڕیارمان دابوو ئامادەی دانیشتنەکە نەبین، ئامادەنەبوونیشمان بۆ ئەوەبوو کێشەمان لەگەڵ نەیارەکانی کورد لە گوتاردان لەنێو هۆڵی پەرلەمان دروست نەبێت".\nمەسعود حەیدەر ئاماژەی بەوەشدا کە پەرلەمان دەیەوێت تووڕەیی خەڵکی عێراق کەمبکاتەوە، بۆیە هەڵوێست لەدژی کورد وەردەگرێت. گوتیشی: "نابێت هاوشێوەی جاران دەست بە دانیشتنەکانی پەرلەمان بکەینەوە، بەڵام هەوڵەکانمان بۆ هێورکردنەوەی دۆخەکەن و سازش لەسەر داواکارییەکانی گەلی کورد ناکەین".\nرێگریکردنەکە لەڕێگەی کۆکردنەوەی واژۆی نزیکەی 100 پەرلەمانتار بووە و لەلایەن فراکسیۆنی هاوپەیمانێتی دەوڵەتی یاسا بە پاساوی ئەوەی "ئەگەر پەرلەمانتارانی کورد بەشداری کۆبوونەوەی پەرلەمان بکەن ئەوا دانپێدانانە بە گشتپرسی" کۆکراونەتەوە.\n- پابەندبوون بە نێوەڕۆکی پەیامەکەی عەلی سیستانی.\n- پەرلەمان داوا لە دادگای فیدرڵی دەکات هەموو رێککارێک بۆ جێبەجێکردنی پەیامەکەی عەلی سیستانی بگرێتەبەر.\n- جەختکردنەوە لەوەی دەبێت حکومەتی عێراق هەموو بڕیارەکان دژی هەرێمی کوردستان جێبەجێ بکات.\nنیشانەکردن : گشتپرسی, پەرلەمانی عێراق\n20663 ژمارەی بینین


ئەمجارەش نووسین لەسەر ژیان و تێکۆشانی ئافرەتێکی تێکۆشەر، هاوڕێ (عائشە قادر یونس- عەیشێ گوڵ) وەک نمونە بڵاودەکەینەوە، تا هاورێیان و دۆستان وئافرەتان لە هاوکاریماندا بەشداربن، بە ناردنی نووسین و وێنەی ئافرەتانی تێکۆشەر. بۆئەوەی لە پەڕاوێکدا کە لەسەر تێۆشانی دەیان ئافرەت ئامادەی دەکەین و، جاروبار لەم لاپەڕەیەشدا بڵاویان بکەینەوە.\nعائشە قادر یونس ناسراو بە (عەیشێ گوڵ) لە ساڵی ١٩٣٤ لە شاری کۆیە و لە خێزانێکی ناسراوی بازرگاندا لە دایکبووە. لەگەڵ محەمەدئەمین عەبدوڵا ناسراو بە (حەمەدەمین حەلاق) هاوسەرگیریی پێکهێناوە.\nهاوڕێ عائشە قادر لە سەرەتای پەنجاکاندا، لە رێگای دۆستی خێزانەکەیان هاوڕێی شەهیدی سەرکردە، تێکۆشەر عەلی مەولودەوە، پەیوەندی لەگەڵ حزبی شیوعی عێراق پەیدا کردووە و لەوکاتەوە بە هەموو هێز و توانای خۆی لەڕیزی ئەم حزبەدا تێکۆشاوە.\nهاوڕێ ئایشێ گرۆکە و هاوسەرەکەی بوونەتە خاوەنی هەشت منداڵ، پێنج کوڕ و سێ کچ.\nکچەکان بەناوەکانی (کوردستان، کەلسوم و گوڵەباخ) و کوڕەکان بە ناوەکانی(ڕۆستەم، محمەد، رێبەر، رێبوار و بەشدار).\nهاوڕێ عائشە قادر هەموو منداڵەکانی بە گیانی خۆشەویستی گەل و نیشتمان و بیروباوەڕی حزب و ئازایەتی پەروەردە کردبوون.\nهاوڕێ محەمەد حەلاقی کوڕی، لەگەڵ ١١ پێشمەرگەی هاوڕێی، لەلایەن چەکدارانی یەنکەوە لە زاڵگەیەکی لای کۆیە دەستگیرکران و بەناڕەوا شەهیدکران. هەروا جگەرگۆشەیەکی تری بەناوی (بەشدار) لە کۆڕی تێکۆشاندا لە پێناو ئامانجەکانی چینی کرێکار و گەلی کوردستاندا شەهید کرا.\nهاوڕێ ئایشێ گوڵ ژنێکی دڵسۆز و مرۆڤدۆست بوو، پەیوەندییەکی دۆستانەی باشی لەگەڵ کۆمەڵانی خەڵکی شاری کۆیەدا هەبووە و، بەشداری لە هەموو بۆنە خۆش و ناخۆشەکانی خەڵکی شارەکەیدا دەکرد. بۆیە ئافرەتێکی یەکجار خۆشەویستبوو.\nهاوڕێ عائشە شیوعییەکی چاونەترس و دڵسۆز و ئازا بوو، پاش کودەتا شوومەکەی ٨ی شوباتی ساڵی ١٩٦٣ی بەعسی ڕەفتارفاشیست، کۆمەڵە ئەفسەرێکی پێشکەوتنخواز روویان کردە شاری کۆیە، کە ژمارەیان شەست ئەفسەرێک دەبوون بە پلەی جیاواز، هاوڕێ عائشە قادر لەگەڵ هاوڕێیانی تر هاتنە پێشوازی و خزمەتیان بۆ دابینکردنی شوێنی مانەوە و خواردن بۆیان، پاشان هەموویان بۆ بارەگای حزب لە ئاوەگرد رەوانەکران و لەوێوە بەرەو شوێنی خۆیان بەڕێکران.\nهاوڕێ عائیشە گروکە مرۆڤێکی نەترس و نەبەز بوو، ئازایانە گشت ئەرکێکی حزبی و کۆمەڵەی ئافرەتانی کوردستانی بەجێدەگەیاند و، چالاکانە بۆ بەجێگەیاندنی ئەرکی حزبی لە زۆر شاری کوردستان و عێڕاقدا هەڵدەسووڕا.\nلەئەنجامدا لەلایەن دەزگا داپڵۆسێنەرەکانی رژێمی دیکتاتۆرەوە دەستگیر دەکرێت و دوای ئازار و ئەشکەنجەی زۆر شەهیدی دەکەن بێ ئەوەی بتوانن باوەڕێ بە تێکۆشان لەق بکەن و نهێنییەکانی حزبی پێبدرکێنن.\nکاتێکیش رووفاتی ئەم شەهیدە نەمرە گەیشتەوە شاری کۆیە، هەموو ئاشتیخوازان و تێکۆشەران و سەرجەم خەڵکی شارە تێکۆشەرەکەی کۆیە و ناوچەکە پێشوازییان لێکرد و بەڕێزێکی زۆرەوە بەخاکیان سپارد.\nمایەی شانازیە بۆ خانەوادە بەڕێزەکەی، بۆ حزب و گەلە ستەمدیدەکەمان، بۆ خەڵکی شارەکەی کۆ، کە ئەم ئافرەتە شکۆدارە، ئاڵای تێکۆشانی بە شەکاوەیی بەرز ڕاگرت و خۆشی و دووکوڕە شەهیدەکەیشی چوونە ڕیزی نەمرانەوە.\nلە ناو شاری کۆیەدا پەیکەری ئەم ژنە ئازا و سەربەرزە بڵند کرایەوە، بەڵام بەداخەوە لایان برد..!\nبێگومان ئەو رۆژە دێت کە پەیکەری ئەم ژنە قارەمانە و دوو کوڕە شەهیدەکەی جارێکیتر لەو شوێنەدا بەرزبکرێنەوە.\nنەمری و سەربەرزی بۆ هاوڕێ ئایشێ گوڵ و حەمە حەلاق و بەشدار و بۆ شەهیدانی گەل! سەرکەوتن بۆ بزاڤی رزگاریخوازیی گەلی کوردستان.


جیهاد موحەمەد : نادیە موراد کێیە و چیی دەوێت ؟ – WTARIKURD\nنادیە موراد کچێکی چاو پڕ لە فرمێسک و دڵ و دەروونێکی گوشراوی پڕ لە حەسرەتی ئێزیدیی ، ئەو کچەی ، کە هەموو کەسە نزیکەکانی بە دەستە چەپڵ و قێزەونەکانی داعش و بە فەرمانی خەلیفە کۆنەپەرست دڕندەکەیان کوژاران و زیندە بە چاڵکران و کچەکانیشیان فرێنران . نادیە خەڵکی گوندی کۆجۆی ئێزیدیەکان ، کە زۆرترین کەسیان لێ کوژرا و زۆرترین کچ و ژن و منداڵیان لێ فرێندرا و تاوانی نامرۆییانەیان بەرامبەر کرا و لە بازاڕەکانی وڵاتانی ئیسلامیدا کڕین و فرۆشتنیان پێوە دەکرا . ئەوەی تیرۆرستانی داعش بەرامبەر بە نادیە و سەدان کچی وەک نادیە کردی مەگەر هەر لە سەدە تاریکەکانی مێژوودا کرابێت .\nنادیە موراد ، ئەو کچە ئێزیدیە ئازا و دڵێرە بوو ، کە توانی لە دەست داعشەکان هەڵبێت و خۆی رزگارکرد لە دەستی ئەو جانەوەرانە . نادیە موراد، ئێستا وڵات بە وڵات دەگەڕێت و پەیامی مرۆڤدۆستانەی خۆی دەگەیەنێت بە هەموو جیهان . یەکێک لە قسە بە ناوبانگەکانی نادیە ئەوەیە کە دەڵێت : ئێمە چۆنین ، هەروا قبوڵمان بکەن ، بە جیاوازیەکانی خۆمانەوە قبوڵمان بکەن ، ئێمە هەرچی هەین مرۆڤین وەک هەموو مرۆڤێکی ئەم سەرزەمینە .\nنادیە ، بەو پەڕی لێبوردەیی و بەو پەڕی تۆلێرانس و دڵفراوانییەوە دوور لە هەموو توندوتیژیەک و دوور لە هەموو بیرکردنەوەیەکی دڵڕەقانە و دوور لە رۆحی تۆڵەسەندنەوە پەیامی ئاشتی خۆی بە هەموو جیهاندا رادەگەیەنێت . نادیە ، دەگاتە هەرچ وڵاتێک لە ئەوروپا و رۆژئاوادا ، پەیامی خۆی رادگەیەنێت بە رۆژنامەنووسەکان و بە حیزبەکان و بە سەرۆکی پەرلەمانەکان و بە سەرۆکی وڵاتانی جیهان و بە هەموو مرۆڤدۆستان .\nسەرسامییەکی یەجگار گەورە لە جیهانی ئەوروپا و رۆژئاودا بەرامبەر بەم کچە قارەمانە دروستبووە . زۆرێک لە سەرۆک پەرلەمانەکان و سەرۆک حیزب و سەرۆکی حکومەتەکان دەڵێن ، ئەوەی نادیە دەیگێرێتەوە نەک ناخ و دڵ و دەروونی مرۆڤە مهیرەبانەکان ، بەڵکو ناخ و دڵ و دەروونی مرۆڤە دڵڕەقەکانیش دەهەژێنێت ، جگە لە داعشە تیرۆست و سەلەفیزمەکانی ئیسلامیی و ئەوانەی دەیانەوێت دنیا بگێڕنەوە بۆ سەدە تاریک و نوتەکەکان . فرمێسکە وشک نەبووەوەکانی نادیە و پەیامە مرۆیی و ئاشتەواییەکەی و تۆلێرانسەکەی بووە بە سیمبولی مرۆڤدۆستی لە جیهاندا .\nکوردەکانی ئاوارە و دڵشکاوی وڵاتانی ئەوروپا و رۆژئاوا ، بە تایبەتی لەم کاتەی، کە دەریای ( ئیجەش ) بووە بە داعشێکی دیکە بۆ گیانی کوردی خێر لە خۆ نەدیو لە سایەیی حکومەتێکی مایەپوچ و حیزبگەلێکی دزەوە ، بوون بە پاڵپشت و بەرگریکارێکی بەهێز و سەرسەخت بۆ ( کاندیدکردنی ئەم کچە دلێرە ) بۆ ئەوەی خەڵاتی ئاشتی نۆبڵی پێ بدرێت .\nمن وەک هاووڵاتیەک ، کە هەست و نەست و دڵ و دەروونم یەجگار بریندار بووە بە مەسەلەی جینۆسایدکردنی ئێزیدەکان و ئەو هەموو تاوانە نامرۆییەی بەرامبەریان کرا ، داوا دەکەم ، هاوار دەکەم ، دەنگم بەرز دەکەمەوە ، وریاتان دکەمەوە! کە با فریایی خۆمان کەوین ، ئەوەی بەرامبەر بە ئێزیدیەکان کرا بەرامبەر بە هەموو ئەو مرۆڤانە کراوە کە هەستی مرۆڤییان تێدایە ، کە داواکاری ئازادیین ، کە داواکاری وەلانانی جیاوازییەکانن . فەرموون دەنگ بدەن ، بە نادیە ، دەنگ کۆبکەنەوە بۆ نادیە ، بۆ نادیە مورادێک، کە دەبێت بە نوێنەری دەیان هەزار و سەدان هەزار کچ و ژنی ئێزیدی و کورد بە گشتی . لە جیهاندا دەبێت بە نوێنەری ئاشتەوایی هەموو ئەو کوردانەی ، کە بە درێژایی مێژوو زوڵم و ستەمیان لێکراوە . دەبا نادیە بگەیەنینە ئاستی وەرگرتنی خەڵاتی نۆبڵ بۆ ئاشتی ، دەبا ئێمەی کورد لە دژی ئەو هەموو ستەمەی لە مێژوودا لێمانکراوە سیمبولی ئاشتەواتی خۆمان و تۆلێرانسی خۆمان بۆ ئاشتی بگەیەنینە هەموو دنیا و لە رێگەی نادیەوە خۆمان بە شایستەی خەڵاتی نۆبڵ بۆ ئاشتی بزانین و بناسێنین .\nدەستخۆشی زۆرم بۆ هەموو ئەو کوردە بە شەرەفانەی کە شێلگیرانە لە هەوڵ و کۆششدان بۆ پێدانی خەڵاتی نۆبڵی ئاشتی بە نادیە . بە تایبەتی هاوڕێ شیرینەکانم لە وڵاتی نەرویج ، کە بەردەوام پێوەندییان پێوە دەکەم و ئەوانیش ئاگادارم دەکەنەوە لە کارەکانیان .


18/3/2019 09:15 AM\nهه‌ستیاری مه‌مك له هه‌موو حاڵه‌تێكدا زیانبه‌خش نییه‌و چه‌ندین هۆكار ده‌توانن ببنه هۆی هه‌ستیاری مه‌مك. له هه‌ندێك حاڵه‌تیشدا هه‌ستیاری ڕه‌نگه پیشانده‌ری نه‌خۆشییه‌ك بێت.\nمه‌مك پێكهاته‌یه‌كی ئاڵۆزه كه به‌هۆی گۆڕانی هۆڕمۆنه‌كانی مانگانه، دووگیانی، شیردان و هه‌ڵكشانی ته‌مه‌ن گۆڕانی به‌سه‌ردادێت. زۆربه‌ی خه‌ڵك هه‌ستیاری مه‌مك ئه‌زموون ده‌كه‌ن، كه ڕه‌نگه ئه‌گه‌ری ئێشی مه‌مكیش زیادبكات. توێژینه‌وه‌یه‌كی نوێ ده‌ریده‌خات كه 51.5%ی خانمان له قۆناغێكی ژیانیاندا ئیشی مه‌مكیان بووه.\nڕاده‌ی هه‌ستیاری مه‌مك له هه‌موو كه‌سدا وه‌ك یه‌ك نییه‌و كاتێك هه‌ستاری زۆر ده‌بێت، ڕه‌نگه ده‌رخه‌ری نه‌خۆشییه‌ك بێت. ئه‌و خانمانه‌ی كه شیر ده‌ده‌ن ئه‌گه‌ری هه‌یه كه هه‌ستیاری له مه‌مكێك یان هه‌ردووكیاندا زیادبكات. هۆكاره‌كانیش ده‌توانن بریتیبن له گیرانی لووله‌ی شیر، هه‌وكردنی مه‌مك (Mastitis) به‌هۆی گیرانی لووله‌ی مه‌مك، بڵقی شیر كه خاڵێكی سپییه له‌سه‌ر گۆی مه‌مك و هه‌ندێكجار زۆر هه‌ستیاره.\nبرینداربوونی مه‌مك هۆكارێكی دیكه‌ی هه‌ستیارییه. هه‌روه‌ها شیردانیش له هه‌ندێك كاتدا ده‌توانێت ببێته هۆی برینداربوونی گۆی مه‌مك. شوێنی مه‌مك ده‌كه‌وێته سه‌رووی ماسولكه‌كانی سینگ، ڕه‌نگه به‌هه‌ڵه هه‌ستبكه‌ن كه ئێشی ئه‌و ماسولكانه له ئێشی مه‌مكه‌وه سه‌رچاوه ده‌گرێت.\nهه‌ندێك كه‌س له‌وانه‌یه له‌كاتی سووڕی مانگانه‌دا ئێش یان هه‌ستیاری مه‌مكیان بێت. ئه‌و ئێشه به‌هۆی گۆڕانی ئاستی هۆڕمۆنه‌كانه. دووگیانبوون ده‌بێته هۆی گۆڕانكاری له ئاستی هۆڕمۆنه‌كان و ئه‌وه‌ش ڕه‌نگه هه‌ستیاری مه‌مك زیادبكات. له‌م حاڵه‌ته‌دا هه‌ستیاری له هه‌ردوو مه‌مكدا ڕووده‌دات. هه‌ندێكجار هه‌ستیاری له مه‌مكێكدا له‌وانه‌یه نیشانه‌یه‌كی شێرپه‌نجه‌ی مه‌مك بێت. هه‌رچه‌ند ئێش یان هه‌ستیاری كه‌متر وایه به‌هۆی شێرپه‌نجه‌ی مه‌مك دروستببن.


عەبدوڵا ڕەسووڵی: بە بێ‌بوونی چەك و هێزی چەكداری نەتەوەیی سەرکەوتنی گەل ئەستەمە\n17:59 - 13 سەرماوەز 2718\nپرسی حوزووری پێشمەرگە لە کوردستانی ئێران، پێویستی و سەرەتییەکان، پۆتانسیەلەکانی خەبات لەم پارچەی کوردستان، جێگە و پێگەی ڕاسان، پێویستییە هەنووکەییەکانی ڕاسان ئەو مژارانەن کە لەم وتووێژەی "کوردستان میدیا" لەگەڵ بەڕێز عەبدوڵا ڕەسولی چالاکی سیاسی هاتوونەتە ئاراوە کە سەرنجتانی بۆ ڕادەکیشین:\n١ ـ ئایا لەم هەلومەرجە سیاسییەی ئێستای ناوچە بەگشتی و ئێران بە تایبەتی، بارودۆخ گونجاوە بۆ حوزووری پێشمەرگەی حیزبەكانی خۆرهەڵاتی كوردستان؟\nو: لە بارودۆخێكدا كە ئێستا لە خۆرهەڵاتی ناوەڕاست و بە تایبەتی لە ئێران هاتۆتە ئاراوە چاوەڕوانی ئەوە دەكرێت گۆڕانكاری گەورە لە ناوچەكەدا رووبدات. بە پێی ئەو هۆكارانەی ئێستا لە بەردەستدان بێگومان درەنگ یا زوو ئەو گۆڕانكاریانە لە ناوچەكە و بە تایبەت لە ئێراندا روودەدەن. بە لەبەرچاوگرتنی گۆڕانكارییانەی ئەم دواییانەی ناوچەكە و بە لەبەرچاوگرتنی ئەوەش كە لە ئێراندا هەمیشە ئەو گرووپ و لایەنانە دەسەڵاتدار بوون كە هەمیشە بە شێوەیەك لە شێوەكان خاوەنی هێز بوون ( هێز بە مانای نیزامی و كۆمەڵایەتی) بۆیە دەتوانم بڵێم بۆ ئەوەی نەتەوەی كورد جارێكی دیكە نەبێتەوە ژێردەستە ئەوا پێویستی بەوەیە بە دوو ئامانج هێزی پێشمەرگەی کوردستان بەهێزتر بکرێ، یەكەم لەبەر ئەوەی پرۆسەی رزگاری خێراتر بكات و دووەم لەبەر ئەوەی لە داهاتوودا ببێتە هێزێك كە بكرێت نەك پارێزەری دەسكەوتەكان بێت بەڵكوو دەسكەوتی زیاتریش دەستەبەر بكات. ئەمەش بە بێ‌بوونی چەك و خەباتی جیددیتر و هێزی چەكداری نەتەوەیی دەستەبەر نابێت.\nبۆ ئەوەی كورد بتوانێت ببێتە ئەكتەرێكی شوێندانەر لە سەر داهاتووی ئێران و ئەم جارە ئاراستەی رووداوەكان لە قازانجی نەتەوەكەی بگۆڕێت پێویستی بە خەباتی چەكدارییە، هەڵبەتە خەباتێكی چەكداری كە بەرگریكارانە نەبێت بەڵكوو خەباتێك بێت بۆ ئەوەی لە گەشەكردندا بێت نەك لە پاشەكشە و بەرگریدا.\n٢ـ بڕێك لە لایەنی سیاسی لە دەربڕینەكانیاندا رەخنە لە حوزووری پێشمەرگە لە خۆرهەڵاتی كوردستان دەگرن و پێیان وایە پێگەی خەباتی مەدەنی دەخاتە مەترسییەوە، ڕای ئێوە لەمبارەیەوە چییە؟\nو: پێش ئەوەی بڕۆمە سەر وەڵامی ئەو لایەنانە پێویستە بڵێم لە دیپلۆماسی و زانستی سیاسەتدا شتێكی گرنگ هەیە كە دەڵێت: " كاتێك دیپلۆماسی شكستی هێنا، شەڕ دەست پێدەكات" هەڵبەتە بەلەبەرچاوگرتنی ئەوەش كە دیپلۆماسی كۆتایی بە شەڕ دێنێت دەتوانم بڵێم شەڕ خۆی بەشێكی گرنگ لە هێزە و نەتەوەی بێهێز بۆ پاراستنی دەسكەوتەكانی یاخود بۆ پاراستنی بوونی خۆی ئەوا گۆڕی خۆی بەدەستی خۆی هەڵدەكەنێت.\nهەر كۆمەڵگایەكی مرۆڤایەتی و هەر نەتەوەیەك لە چەند یەكەی كۆمەڵایەتی پێك دێت، لە كۆمەڵگایەكی تەواو ئاساییشدا ئەوا ئەركی یەكەی نیزامی پاراستنی یەكەكانی پەروەردە، ئایین، كلتور، سیاسەت و هتدە. لەڕاستیدا لە هەر كۆمەڵگایەك لە ئەمریكاوە هەتا ژێردەستەترین نەتەوەكان كە ئێستا لە جیهاندا بوونیان هەیە پەیوەندییەكی ئۆرگانیك لە نێوان یەكە ئاماژەپێدراوەكانی كۆمەڵگا و هێزی نیزامیدا هەیە. چەندە هێزی سەربازی لە بەرامبەر مەترسییەكانی دەرەوە بەهێزتر بێت ئەوا پاراستنی یەكەكانی دیكە لاوازترە بەڵام لەو حاڵەتەی كە هەندێ لایەن تەنها خەباتی نەتەوەیەك دەبەستنەوە بە شێوازێكەوە ئەوا پێویستە بڵێم بە هیچ شێوەیەك توانایی تێگەیشتنی ئۆرگانیكییان لە كۆمەڵگا نییە و بەردەوام بە شێوەیەكی میكانیكی و تاكرەهەندی سەیری دەكەن. لەم حاڵەتەدا و لەم بارودۆخەدا كە ماوەی بیست ساڵە خەباتی مەدەنی لە خۆرهەڵاتی كوردستان چالاكە، ئەوا پێویستە پرسیار بكرێت خەباتی مەدەنی دەستكەوتی چی بووە؟ رەنگە زۆر كەس پرسیار بكەن و بڵێن رێكخستنی كۆمەڵگا و بۆ نمونە مانگرتنی ٢١ی خەرمانان. بەڵام من لەو باوەڕەدام پێویستە ئێمە دوو شتی گرنگ لە یەكتر جیا بكەینەوە یەكەم خەباتی جەماوەری بەرفراوان و دووەم خەباتی مەدەنی. بەڵێ مانگرتنی ٢١ی خەرمانان مانگرتنی جەماوەرییە، بەڵام خەباتی مەدەنی دروستكردنی رێكخراوی مەدەنی و رۆژنامەنووسی و.... لە كۆمەڵگادا بووە. بە ڕای من ئەوانەی كە دەیانەوێت گرنگی بە خەباتی مەدەنی بدەن ئەوا لە ئەنجامدا و كاركردی هەوڵەكەیان لە دوو ئەنجام بەدەر نابێت. یەكەم تووشی پارچەپارچە بوون لە نێوچوون دەبن، یاخود ئەوەندە هێزی چەك و خەباتی جەماوەری لەدەست دەدەن كە ناچار دەبن لە ئاستی خەباتی مەدەنی سواڵكەری دیپلۆماسی و سیاسی بكەن.\nلە دواییدا بەڕای من ئەگەر خەباتی رزگاریخوازی نەتەوەی كورد وەكوو ئۆرگانێكی زیندوو سەیر بكەین، ئەوان هەموو شێوازەكان بە بێ كەموكۆڕی بوونیان زەرورییە. بەڵام ئەگەر بمانەوێت لە قوناغێك یەكێكیان زیاتر گرنگی پێ بدەین بە تایبەت لەم قوناغەدا كە ئێران پێویستی بە دوایین زەربەیە ئەوا لە ئاستی كاركردی بزوتنەوە لە جیاتی گەشەكردن حاڵەتی پوكانەوە پەیدا دەكات.\n٣ـ وڵاتانی خۆرئاوایی ئایا پێشوازییان لە حوزوری پێشمەرگە لە خۆرهەڵاتی كوردستان كردووە؟\nو: دونیای سیاسەت، دونیای بەرژەوەندییە، نەك دونیای پشتیوانی و بەزەیی. دونیای خەبات دونیای خۆبەختكردنە بۆ دەسكەوت و بەرژەوەندی گشتی. لەڕاستیدا كاتێك بزوتنەوەیەك یا شۆڕشگێڕانێك بە دووی پشتیوانی دیپلۆماسیدا دەگەڕێن پێویستە بەشوێن دوو خاڵدا بگەڕێن. یەكەم چەندە بەرژەوەندیی هاوبەشیان هەیە. دووەم چۆن دەتوانین زیاتر لە دوژمن بەرژەوەندی لایەنی بەرامبەری دابین بكات.\nئەوەی روون و ئاشكرایە لە حاڵەتی شۆڕشدا هیچ نەتەوەیەك ناتوانێت زیاتر لە دوژمنی بەرژەوەندی وڵاتانی دیكە دابین بكات ( هەڵبەتە حاڵەتی بەدەریش هەیە و رەنگە دروستیش ببێت وەكو حاڵەتی سەربەخۆیی ئەمریكا و پەیوەندییان لەگەڵ فەرەنسا بەدژی بەریتانیا). بۆیە ئەوەی بۆ ئێمە دەمێنێتەوە ئەوەیە كە بەرژەوەندی هاوبەشی ئێمە و وڵاتانی خۆرئاوایی لە چیدا یەك دەگرێتەوە بۆ نەمانی ئێران. روون و ئاشكرایە كە لەبەر ئەوەی ئێران لە دیوێكدا هەموو خۆرهەڵاتی ناوەڕاستی خستۆتە مەترسییەوە و دەستی لە تێكڕای ناوچەكە وەرداوە و لە هەوڵی دروستكردنی ئێمپراتۆریای شیعە لە ناوچەكەدایە و ئەگەر پێشی پێ نەگیریت نەخشەی ناوچەكە بە شێوەیەكی ناشیرین دەگۆڕیت، لێرەوە بەرژەوەندی كورد و وڵاتانی خۆرئاوایی یەك دەگرێتەوە. بێگومانیش بەشێك لە وڵاتانی خۆرئاوایی ئەوەیان پێ خۆشە كە ئێران لاواز ببێت. باشترین رێگاش لاوازبوونە لە ئاستی ناوخۆیی جوگرافیایی ئێران. بۆیە ئەگەری ئەوە هەیە پشتیوانی لە هەموو هێزێك بكەن كە بتوانێت توانایی نیزامی و سەربازیی ئێران لاواز بكات یاخود لە ئاستی سەربازیش بێت سەرقاڵی بكات.\n٤ ـ ئایا خەباتی حیزبە كوردییەكان لە كوردستانی ئێران كاریگەری لەسەر جووڵانەوەی ئازادیخوازانەی نەتەوە بندەستەكانیتر لە چوارچێوەی ئێراندا هەبووە؟\nو: بێگومان بە هۆی ئەوەی نەتەوە بندەستەكانی ئێران ماوەی چەندین ساڵە لە فەزایەكی جوگرافیاییدا پێكەوە دەژین و هەندێ پەیوەندییان پێكەوە پەیدا كردووە، ئەوا چالاكی هەر یەك لە نەتەوە بندەستەكان كاریگەری لەسەر ئەوانیتر دادەنێت. ئەمەش بە مانای ئەوەیە كە لە بچوكترین ئاستی چاولێکەری هەتا بەرزترین ئاستی دیپلۆماسی و رێكخستن نەتەوەكانی دیكەی ئێران لە ژێر كاریگەری خەباتی نەتەوەی كورددان. لەبەر ئەوەی نەتەوەی كورد لە سەرەتای تەمەنی كۆماری ئیسلامییەوە دژی ئەو حكومەتە بووە و ئەم دژایەتییە هەم ئەزمونی پێداوە و هەمیش ئێعتبار. كەواتە هەر جۆرە چالاكییەكی سیاسی و مەدەنی و نیزامی كورد لە بەرامبەر كۆماری ئیسلامی لەبەر بوونی ئەزمون و ئێعتبار كاریگەری لەسەر نەتەوەكانی دیكەی ئێرانیش دادەنێت و رەنگە بمانەوێت نمونەش ببینینەوە كۆنگرەی نەتەوەكانی ئێرانی فیدراڵ شوێنێك بێت بۆ ئەوەی نەتەوەكان پەیوەندییان پێكەوە هەبێت.\n٥ ـ لەڕوانگەی بەڕێزتانەوە خاڵە لاوازەكانی خەباتی ئێستا چین و چۆن هەنگاو بەرەو چارەسەركردنیان هەڵبگیریت؟\nو: خەباتی نوێ كە لە ژێر ناویی راسان دەستی پێكردووە و لە هەوڵدایە خەباتی شار و شاخ ببەستێ بە یەكترەوە، بێگومان دەبێ چەند شت لەبەرچاو بگرێت. یەكەم ئەوەیە كە نابێت هەڵەكانی پێشوو دوبارە بكرێنەوە و خەباتی کورد بكەوێتە حاڵەتی بەرگرییەوە. دووەم نابێت قەتیس ببێتە ناوچەیەكی دیاریكراو و پێویستە لە سەرتاسەری خۆرهەڵاتی كوردستان خەباتكارانی شاخ ببنە پشتیوانی خەباتكارانی شار بەو مانایە كە خەباتكارانی شاخ ببنە قەڵای پۆڵایینی پشتیوانی لە خەباتكارانی شار بۆ ئەوەی دوژمن بكەوێتە نێوان مەنگەنەوە و لە ترسی خەباتكارانی شاخ نەتوانێت گوشاری زۆر لەسەر خەباتكارانی شار دروست بكات. ئەگەریش دروستی بكات ئەوا ئاگر و گڕی خەبات بەتینتر ببێت.\nئەوەی تا ئێستا وەكو رەخنەی جەوهەری لە خەباتی چەكداری كورد و بە تایبەت خەباتی چەند دەیەی رابردوو گیراوە ئەوەیە كە بەرگری بووە. بەڵام لەڕاستیدا بەشی زۆری پێكهاتەی هەر خەباتێك هێرشبەرانەیە بۆ رزگاری بۆیە پێویستە بیر لەو بەشەی بکرێتەوە.\nپێویستی دیكەی خەباتی چەكداری ئەمڕۆ ئەوەیە كە دەبێ لە ئاستی كۆمەڵایەتی و جوگرافیایی گشتگیر بێت و بتوانێت لە ئاستە جیاوازەكانی نەتەوەدا رێكخستنی هەبێت. نەك وەكوو پێشوو بەشێك لە جوگرافیا بگرین و بەشی دیكەی دەستمان پێ رانەگات.


دەروازەی خوێندنگەی جەرمەک لە ناوچە گوندنشینەکانی دیمەشق، ئەو شوێەی هێزەکانی رژێمی سوریا بەمدواییانە ژمارەیەک خوێندکاریان لێ دەستگیرکرد. [خاوەنی وێنە: refugeesps.net]\nهێزەکانی رژێمی سوریا دەیان منداڵیان لە ناوچە گوندنشینەکانی دیمەشق دەستگیرکرد بەتۆمەتی شێواندن و دڕاندنی پۆرترێتەکانی بەشار ئەسەدی سەرۆکی سوریا، چالاکوانێکی ناوخۆ وتی.\nهاوکات، هێزەکانی رژێم بەشێوەیەکی هەڕەمەکی چەند کەسێکیان لە ناوچەکە دەستگیرکردووە، ئەو گەنجانەی کردۆتە ئامانج کە بۆ ئەنجامدانی خزمەتی سەربازیی زۆرەملێ داواکراون.\nچالاکوانی ناوخۆ، موحەمەد بەیک بە دیارونای وت: "هێزەکانی رژێم 56 منداڵیان لە ناوچەکانی دەوروبەری شارۆچکەی یەلدای باشوری دیمەشق دەستگیرکرد بەتۆمەتی دڕاندنی پۆرترێتەکانی ئەسەد و کێشانی گرافیتی دژ بە رژێم."\nوتی هێزەکانی رژێم هەڵیانکوتایە سەر خوێندنگەی جەرمەک و 20 خوێندکاریان دەستگیرکرد، ئەمەش بووە هۆی نانەوەی پشێوی و دڵەڕاوکێ لە نێو خوێندکارەکاندا، کە لە ترسی دەستگیرکردن بەرەو ماڵەکانیان هەڵهاتن.\nپۆستەر و گرافیتییەکانی دژ بە رژێم لەسەر دیوارێکی ناوچە گوندنشینەکانی دیمەشق دەبینرێن. [خاوەنی وێنە: رێکخراوی خەڵکی غوتە]\nدواتر، هێزەکانی رژێم هەڵیانکوتایە سەر چەند ماڵێکی ناوچەکە و 36 منداڵی تریان دەستگیرکرد، ئەمەش ژمارەی منداڵە دەستگیرکراوەکانی گەیاندە 56، بەتەمەنترین منداڵیان 16 ساڵە.\nبەیک وتی بەتەمەنەکان و خێزانەکانی منداڵەکان تێگەیشتن، دوای ئەوەی پرسیاریان لە بەرپرسان کردبوو، کە منداڵەکان بە تاوانی بوونی پەیوەندی لەگەڵ "دەوڵەتی ئیسلامی" (داعش) تۆمەتبارکراون.\nوتی رژێم بە ئامادەبوون لە راهێنانەکانی نێو کەمپەکانی داعش و "بەچکەشێری خەلیفە" تۆمەتباریان دەکات.\nبەیک وتی یەکێک لەو منداڵانەی دەستگیرکرا و دواتر ئازادکرا وتوویەتی هەموو ئەو پرسیارانەی لێی کراون پەیوەندییان بە داعشەوە هەبووە.\nناوبراو وتی منداڵەکە وتی ئەو ته‌نها منداڵێكە کە ئازادکراوە، لەکاتێکدا تەواوی منداڵەکانی تر هێشتا لە ناوەندێکی دەستگیرکردندا لە دیمەشق بەندکراون.\n'دەستگیرکردنی هەڕەمەکیی رۆژانە'\nبەیک وتی دەستگیرکردنەکان رۆژانە و بەشێوەیەکی هەڕەمەکی روودەدەن لە تەواوی ناوچەکانی سەر بە ناوچە گوندنشینەکانی دیمەشق و بەتایبەتیش گەنجان دەکەنە ئامانج، کە "ئەشکەنجە دەدرێن، لێپرسینەوەیان لێدەکرێت، ئەگەری ئازاردانی جەسته‌یی و دەستگیرکردیان هەیە".\nوتی ئەو کردەوانە لە تەواوی ناوچە گوندنشینەکانی دیمەشق و خۆرهەڵاتی غوتە، کە پێشتر لەژێردەسەڵاتی ئۆپۆزسیۆندا بوو، بەشێوەیەکی بەرچاو روودەدەن.\nناوبراو وتی بەمدواییانە، پێنج گەنجی شاری دوما دەستگیرکران و لەلایەن یەکەیەکی ئەمنییەوە بران بۆ شوێنێکی نەزانراو.\nوتی خێزانەکانیان لەو تۆمەتانە ئاگادار نەکرابوونەوە کە ببووە هۆی دەستگیرکردنیان.


زوانی ئەد٘ایی و ڕاو هەورامانی – هەورامان\nیانە زوان زوانی ئەد٘ایی و ڕاو هەورامانی\nتارێخ باڵاو مللەتێ بڕیۆ کە ئاوات و ئارەزووی گەورە سەرەشەنە بۆ. مللەتێ کە ئاوات و ئارەزوو سەرەشەنە بۆ و دڵوو جوانەکاش کەیل جە ئاوات و ئارەزووی کەرۆ، هیچ وەخت ناهمێد٘ی و کزی و داماگی ڕوەش مەکەرۆنە. پەو بارەکەیچشەرە، مللەتی خیاڵ ژیو و دوورە ئاوات، هەرگیز بە مراد٘ مەیاوۆ و دایم شۆنەرە دیا و هەناسە سەرد٘ا و مشیۆم چەمەڕا بۆ دلێ چەپۆکانەو شەپۆلە بێ ڕەحمەکاو ژیواینە چنگ و پەل شانۆ تا نقمەسار بۆ.\nئاوات و ئارەزوو مللەتی یاونۆ کۆگاو ئاواتی و سەرکەشوو خیاڵی!\nگەورەیی مللەتی پێوەن و بۆتەش نیا بە فرە و کەمی حەشیمەتیشۆ، بەڵکوو پێوەزا بە ژیری و ئەنەیاوای و بەرزخیاڵی و وریایی و ئیرادەیشۆ!\nئەگەر پەی سەلەمنای باسەکەی گەرەکما بۆ نموونە بارمێوە، نموونێ تارێخیێما فرێنێ کە وەڵاتە گەورە و فرە حەشیمەتەکێ ڕۆزگارانێوە چێرچەپۆکێ وەڵاتە ورد٘ی و کەم حەشیمەتەکا بیێنێ. پەی نموونەی وەڵاتوو هێندی کە دوەم وەڵاتی پەڕ حەشیمەتوو دنیایا ڕۆ و ڕۆزگارێ چێرچەپۆکوو ئینگلیسیەکا بێ و چینیچ کە دنیانە فرەتەرین حەشیمەتش هەن، چێرچەپۆکوو ژاپۆنیەکا بێ و …\nئی وەڵاتێ تا بێ ئیراد٘ێ بێنێ و هەویەتوو وێشا گمشا کەرد٘ەبێ، ئانە دۆخەشا بێ؛ بەڵام وەختێ بیێ ساحیبوو ئیرادەی سیاسی و کەرامەتی ئینسانی وێشا، جە زڵم و زۆری و چێرچەپۆکی وێشا ڕۆزگار کەرد٘.\nئەگەر ئی نموونەیە فاڕمێوە پەی مەسەلێ زوانی، چێوەکە تێقانتێق و وەراوەر بەرمشۆ. ئەگەر بە فرەیی حەشیمەتی بیایە، ئەشیا زوانی یۆگیروو گرد٘وو دنیای زوانی چینی بیایە، بەڵام وینی پاسە نیا و زوانی ئینگلیسی ئی شانازیشە پەی وێش دەسەبەر کەرد٘ەن.\nچی؟ چوون دلێ خەڵکوو ئی وەڵاتینە سەود٘اسەری و ئاواتێ گەورێ و فەلسەفەو ڕچەماڕای یاگە نهێنیەکا و سەرە بەرئارد٘ەی جە چێوە پەڕ ڕەمز و ڕازەکا ڕێخەش پێکان و بیەن مەکتەب و مەرامشا!\nئانەن هەریاگێ دنیاینە یاگە پاو ئینگلیسیەکا بۆ، چاگەیچ ئاوەد٘انی و ترۆق و گەشەی بە چەموو وێت وینی. ئەمریکا، کانادا و ئۆسترالیا نموونێ دیارێ ئی باسینێ. ئی چێویچە ممکین نیا تا شەونخوونی و ئەرک و زەحمەت نەد٘ەینە وەروو وێت.\nدنیاو ئارۆی، دنیاو هۆشیاری و وریایی و ئاوات بەرزینە و هەرکەس گۆشوو گاوینە بووسۆ و ساتێ غافڵ بۆ، مشیۆم فاتێحەو وێش و میراسوو با و باپیریش وانۆ!!\nجا چێگەنە ئی پەرسێ مێ وەرۆ، داخۆم ئەرکوو منی هەورامی چی ڕۆزگارە بێ ڕەحمەنە کە گرد٘ کەس دد٘انێش بە هەسانوو بێ بەزەیی پەی مەسڵەحتی کەسی ویش و نەتەوەیش و ون هۆرلووشتەی ئێد٘ و ئەوی تێژێ کەرد٘ێنوە، چێش بۆ؟\nمنی هەورامی ئارۆ مشیۆم ژیرانە، وەرپەرسانە (دەرهەق بە مللەتەکەیم)، خەمەوەرانە، هووشیارانە و زانایانە بە وەرچەم گێرتەی ئاوات و ئارەزووی گەورەی و سەبەرزی پەی مللەتەکەیم چەنی مەسەلە جۆرا و جۆرەکاو ڕۆی فاڕ و جمەنە بوو.\nڕاو منی هەورامی بە پاو ئا چێویە کە ئاوەز حوکم کەرۆ و ویەرد٘ەی پەڕ جە شانازی هەورامانی نیشانەش مد٘ۆ، ڕێوە فەرهەنگیەی دوور جە ڕەگ بەرپڕنای و زۆرەملێ و زۆرەزمێنە و مشێۆم پەی پارێزنای وێم و زوانیم و ڕەسەنیم ئی ڕێ گێروونە وەر.\nئەر سەرەنجێ ویەرد٘یما دەیمێ وینمێ هەورامان بە درێژای تارێخی قیبلەگا یا سۆرانی واتەنی “ناوەند” بیەن پەی فرەو خەڵکا و پەی فرەو چێوا. دەسەڵاتوو زوانی هەورامی پێسە زوانی ئەدەبی کە باڵێش کێشتێ بێنێ ملوو گرد٘وو کورد٘ەواریرە، پەی ماوەو زیاتەر جە ۱۲٦۰ ساڵا و دەسەڵاتی دینی جە میتراییوە گێرەش تا یاوۆ ئیسلام و سەر ئەسپارای خەڵکایتەری بە گەوراو دینی چی وەڵاتەنە بە درێژای چند٘ هەزار ساڵا، تاوا نموونێ دیارێ با پەی سەلەمنای ئی باسیە.\nڕۆڵێ هەورامانی ئارۆ مشیۆم کەرا کارایە هەورامان بۆوە ئا قیبلەگا و ناوەندە کە چاوەڵ بێ و ئی هەرمانێچە سەر مەگێرۆ تا ئەرک و زەحمەت و مانیایی نەد٘ەینە وەروو وێت.\nپی وەرواتەیە گەرەکما بۆنەو ڕۆ زوانی ئەد٘اییوە کە خەڵاتی خود٘ایی و ماوەرایین، ئی ڕوە مەبارەکەیە پەڕە دڵ مەبارەکباد٘ی واچوو بە گرد٘ واڵە و برایە ئازیزی هەورامی زوانیم و پەنەشا واچوو پارێزنای زوانی ئەد٘ایی گەورە دەین و ئەرکا ملوو شاناو گرد٘یماوە و هەرکەس چی ڕێنە بێ مەبالات و کەمتەر خەم بۆ، بە دەسی وێش قەبرەو وێش و مللەتیش کەنۆ!\nئازیزا و وەشەویسا! هەرپاسە کە وەڵتەر ئیشارەما سەر دا، زوان خەڵاتی خود٘ایی و ماوەرایین و مشیۆم ئینسانی مامەڵەش چەنی کریۆ و نەکریۆ قوربانی مەسڵەحەتی سیاسی. هەرکەس و هەر مللەتێ چەنی زوانی بە تایبە چا وەڵاتە فرە زوان و فرە نەتەوانە، نائینسانی و سیاسی چەنی زوانی مامەڵە کەرۆ و زوانەکا پەناو قازانجی شەخسی وێش و نەتەوەیشەنە قوربانی کەرۆ، بێ شک و بێ هیچ پێچ و پەنا و ڕودەربایسیە خیانەتکار و ڕەگەز پەرسا و ساحیبوو هیچ کەرامەت و ئەخلاقێ ئینسانی نیا.\nئارۆ ئێمەیچ پێسە ئینسانی هەورامی کە خود٘ای ژیوایش پەنە بەخشێنمێ، هەقوو ژیوای و پارێزناو زوانیما هەنما و مشیۆم چی ڕێنە گرد٘وو تواناو هێزیما وزمێ کار پەی ژیوایە ئینسانی وەراوەری.\nئێمەی هەورامی ئارۆ مەبۆ تەماشاچیێ بیمێ، بەڵکوو مشیۆم دایم داواکارێ و موتاڵبەگەرێ بیمێ؛ ئند٘ا کەس لاما وەنە مەکەرۆوە.\nلازما چا وەڵاتانە کە ژیومێ داواکارێ وانای و نویستەی (پەروەرد٘ەی) بە زوانی ئەد٘ایی وێما، داواکارێ میدیای بە زوانی ئەد٘ایی وێما، داواکارێ بنە فەرهەنگیا پەی پەرەدای بە زوان و فەرهەنگ و ڕەسەنوو وێما، داواکارێ ژیوایە وەراوەری پێسە گرد٘وو ئینسانەکا و … بیمێ.\nداواکاری ئی چێوا جە دنیاو ئارۆینە چێوێ زیاد٘ نیا و ئینە کەمتەرین هەقێن کە بە پاو جاڕنامەو هەقۆقوو بەشەری دیاری کریان پەی گرد٘ ئینسانێ.\nباسەکەیم کۆتای ماروو بە داواکاریە چا ئازیزە هەورامی زوانا کە هەر پلە و پایە و دەسەڵاتێ سیاسی، عێلمی، حکومی، هونەری، ئەدەبی و ئێقتێسادیشا هەن لایە کەراوە هەورامانی و دایم هەورامانشا ویرەنە بۆ و هەورامانی و زوانی ئەد٘اییشا نەکەرا قوربانی قازانجی تاکە کەسی وێشا؛ چوون قەرزارێ هەورامانینێ و باوەشەو هەورامانینە گەورێ بیێنێ و یاوێنێ بە گرد٘ چێوی.\nبە ئاواتوو سەربەرزی پەی خەڵکوو هەورامانی و یاوای بە ئاواتەکاما.\nنویسیای وەڵین ڕوٙ جهانی زوانی ئەڎایی\nنویسیای دمایین ڕوٙی جەهانیو زوانی ئەڎایی International Mother Language Day


هیندستان تایبەتمەندی جامو کەشمیری لا برد\nهیندستان تایبەتمەندی جامو کەشمیری لا برد\nبه رواری داگرتن : 2019-08-05 13:35\nناوەندی ھەواڵەكان - حکومەتی هیندستان تایبەتمەندی پارێزگای جامو کەشمیری لا برد کە ٧٠ ساڵە سەبارەت بە ناوچەکە لەگەڵ پاکستان کێشەیان هەیە.\nدوای پلانی لا بردنی تایبەمەندی کەشمیر سیاسەتمەدارانی کەشمیری هۆشداری دروست بوونی سەرهەڵدان و خۆپیشاندان دەدەن.\nهەروەها چەندین ڕۆژە هێزەکانی چەکداری هیندی چوونە ناو ناوچەکە و سیاسەتمەداران لە ماڵیان دەست بە سەر کراون. هەروەها باس لەوە دەکرێت لە ناوچەی سریناگار هێزەکانی هیندی هەنێک ڕێگاکانیان داخستوە.\nلە ناوچەکە گردبوونەوەکان قەدەغە کرا و قوتابخانەکان داخران و تەلەفۆن و ئینتەرنێت سنووردار کرا.\nشاه مەحمود قورەیشی وەزیری دەرەوەی پاکستان سەبارەت بەو هەنگاوەی حکومەتی هیندستان باسی لەوە کرد، هیندستان "یاریێکی مەترسیدار" دەکات.\nکێشەی کەشمیر لە ساڵی ١٩٤٧ دوای ڕاگەیاندی سەربەخۆی دوو وڵاتی پاکستان و هیندستان دەست پێ کرا. کەشمیر بەهۆی دراوسێ بوونەکەی لەگەڵ وڵاتانی هیندستان و چین و پاکستان و ئەفغانستان لە شوێنێکی ستراتیژیە.\nدوای ڕاگەیاندنی سەربەخۆیەکان شازادەکانی ناوچەکە سەبارەت بە پابەند بوون بە هیندستان و پاکستان ئازاد کران بەڵام بەهۆی ڕەفتاری هیندستان و بەڕیوبەرانی هیندوو لە کەشمیر، کێشەی کەشمیر تا ڕۆژگاری ئێمە هاتوە. لەو کاتەدا پارێزگاکانی حەیدەرئاباد و گوژارات لەگەڵ ئەوەی لە ژێر دەسهەڵاتی شازادەکانی مسوڵمان بوون بەڵام لەبەر ئەوەی زۆربەی دانیشتوان هیندوو بوون گرێبەستی هیندستان کرا. بەڵام لەگەڵ ئەوەی زۆربەی هاوڵاتیانی کەشمیر مسوڵمان بوون بەڕیوبەری هیندوو ماهاراژا هاری سینغ بڕیاری دا تاکو کەشمیر ببێتە بەشێک لە هیندستان. هیندستان و پاکستان لە ساڵەکانی ١٩٤٩، ١٩٦٥ و ١٩٩٩ سێ جار شەڕیان لەگەڵ یەک کردوە\nئێستا لە سەدا ٤٥ی کەشمیر لە ژێر کۆنترۆلی هیندستان و لە سەدا ٣٥ لە ژێر کۆنترۆلی پاکستان و لە سەدا ٢٠ لە ژێر کۆنترۆڵی چینە (İLKHA)\nدوای ڕاگەیاندنی کەشمیر سەبارەت بە سەربەخۆ بوونەکەی لە دوو وڵاتی پاکستان و هیندستان کێشە دەستی پێ کرد و لەگەڵ دروست بوونی سێ شەڕ هێشتا چارەسەر نەبووە. بەشی کەشمیر کە لە ژێر داگیرکەریی هیندستانە بە قودسی ئاسیای باشور ناودەبرێت. ...\nبليته كان هیندستان جامو کەشمیر پاکستان


ئەمەریکا ناوی پێنج وڵات ئاشکرا دەکات کە لە ساڵی 2019 هاوکاری تەواویان نەکردووە لە هەوڵەکانی ڕووبەڕووبوونەوەی تیرۆرسمدا\nئۆفیسی گوتەبێژی وەزارەتی دەرەوەی ئەمەریکا ڕۆژی چوارشەممە نێوی پێنج وڵاتی ڕاگەیاند کە بەتەواوەتی هاوکاری ئەمەریکایان نەکردووە لە هەوڵەکانیدا بۆ بەرەنگاربوونەوەی تیرۆرسم.\nلە بەیاننامەیەکی ئۆفیسەکەدا هاتووە کە وەزارەتی دەرەوەی ئەمەریکا بە کۆنگرێسی گوتووە پێنج وڵات هاوکاری ئەمەریکایان بە تەواوەتی نەکردووە لە ڕووبەڕووبونەوەی تیرۆر لە ساڵی2019 ئەمەش بە پێی یاسای چاودێری هەناردەکردنی چەک.\nئەو وڵاتانەی کە ئاماژەیان پێکراوە بریتین لەمانە ئێران، کۆریای باکور، کوبا، سوریا و ڤینزوێلا و ئەمەش یەکەم جارە لەوەتای ساڵی 2015وە ناوی کوبا لەم جۆرە لیستەدا بێت.\nبە پێی یاساکە ئەمەریکا کۆت و بەندی خستۆتە بەردەم فرۆشتنی چەک و پێداویستی بەرگری بۆ ژمارەیەک وڵات و ڕای گشتی ئەمەریکای و نێودەوڵەتی ئاگادار دەکرێتەوە کە ئەم وڵاتانە بە پێی پێویست هاوکاری ئەمەریکایان لە بەرەنگاربوونەوەی تیرۆردا نەکردووە.\nوەزارەتی دەرەوەی ئەمەریکا ئاماژەی بەوە کرد ئێران لە ساڵی 2019 دا گەورەترین دەوڵەت بووە لە پشتیوانی کردنی تیرۆر لە جیهاندا و بەردەوام بووە لە پشتگیری کردنی حزبوڵای لوبنانی، گروپە فەلەستینییەکان و گروپە چەکدارە شیعەکانی عێراق لە ناویاندا کەتائیب حزبوڵا، بزوتنەوەی نوجەبا، عەسائیب ئەهلول حەق وکۆمەڵێکی تری گروپی تیرۆرستی کە لە سەرانسەری ڕۆژهەڵاتی ناوەڕاستدا کاری تیرۆرستی دەکەن.\nوەزارەتی دەرەوە ئاماژەی بەوەشکرد سوپاسی پاسدارانی ئێرانی بە شێوەیەکی ڕاستەوخۆ بەشداری کاری تیرۆستی و کوشتنی هاووڵاتیانی ئەمەریکایی کردووە و هێزی قودسی سەر بە سوپای پاسداران ڕۆڵێکی باڵای هەبووە لە جێبەجێکردنی ئەم کارە تیرۆرستییە جهانیانەدا.\nلە بەیاننامەکەدا نوسراوە لە سوریا ڕژێمی ئەسەد پشتگیری سیاسی و لەشکری لە گروپە تیرۆرستییەکان کردووە لە ناویاندا دابین کردنی چەک و پشتگیری سیاسی بۆ حزبوڵا و پەیوەندی بەشار ئەسەد و حزبوڵا و ئێران لە ساڵی 2019 دا توندتر بووە. ڕژێمی ئەسەد زیاتر پشتی بە لایەنە دەرەکییەکان بەست لە ڕووبەڕووبوونەوەی نەیارانی و کۆنترۆڵکردنی ناوچەکانی وڵاتەکەی. ئەو چەکدارانەی لە لایەن سوپای پاسدارانەوە پاڵپشتی دەکرێن تاکو ئێستا کارەکانیان لە سوریا بەردەوامە بە ڕەزامەندی ئەسەد.\nواشنتن کۆریای باکوریشی تاوانبار کردووە بەوەی پەنای داوە بە چوار کەسی ژاپۆنی کە تاوانبارن بە ڕفاندنی فڕۆکەیەکی هێڵی ئاسمانی ژاپۆنی لە ساڵی1970 ئەمە جگەلەوەش کە چارەنوسی 12 ژانپۆنی نەزانراوە کە لە ساڵانی حەفتاکان و هەشتاکاندا ڕفێندرابوون.\nسەبارەت بە ڤینزوێلا بەیاننامەکە دەڵێت قۆرخ کردنی دەسەڵات لەلایەن نیکۆلاس مادۆرۆ لە ناو ڤینزوێلا ڕێگر بوو بۆ هەوڵەکانی بەرەنگاربوونەوەی تیرۆر. وەزارەتی دادی ئەمەریکاش مادۆرۆ و چەند ئەندامێکی پێشوی ڕژێمی ڤینزوێلا بە کاری تیرۆرستی و بازرگانی کردن بە ماددە هۆشبەرەکان تۆمەتبار دەکات.\nسەربارەت بە کوباش وەزارەتەکە دەڵێت ئەو وڵاتە پەنای داوە بە چەند تیرۆرستێکی داواکراو بە تاوانی توندوتیژی سیاسی. بەشێکی زۆریش لەو تاوانبارانە دەیان ساڵە لە کوبان. کوبا داواکارییەکی کۆلۆمبیاشی ڕەت کردۆتەوە بۆ ڕادەستکردنی 10 کەس لە ڕێکخراوی لەشکری ڕزگاری نیشمانی کۆڵۆمبیا کە لە هاڤانا دەژێن. ئەو گروپە لە ساڵی 2019 بەرپرسیارێتی خۆی لە تەقینەوەی مانگی 1 ی ساڵی 2019 لە ئەکادیمیای پۆلیسیبۆگوتا گرتە ئەستۆ. لە ئەنجامی ئەو تەقینەوەیە 22 کەس کوژراون زیاتر لە 60 کەسیش بریندار بوون.


33120 جار خوێندراوەتەوە\nدەستپێكی رۆژەكەت باش دەبێت و هەست بە دڵخۆشی دەكەیت، لەلایەنی پیشەییەوە ئەركەكانت لە كاتی خۆیدا بەجێ دەگەیەنیت، لەروی سۆزدارییەوە رای خۆت مەسەپێنە بەسەر خۆشەویستەكەت، تەندروستیت جێگیرە.\nدۆخەكە لە ژیانی تایبەتیت زۆر باش نییە، پێویستە خۆت ئامادە بكەیت بۆئەو كێشانە، رەنگە رێگەی ئامانجەكەت ون بكەیت، بەڵام هەوڵبدە بۆئەوەی بە زویی بیدۆزیتەوە، دەستبەرداربون و پاشگەزبونەوە لە ئامانجەكانت پەشیمانی گەورەی بەدووا دێت.\nمەترسە لەوەی رەتبكرێیتەوە لەلایەن كەسانی چواردەورتەوە، ئەزمونی نوێ تاقیبكەرەوە و رێگەی جیاواز ببینە، ئەم ماوەیە گرنگی بە خۆشەویستەكەت بدە و بزانە داخوازییەكانی چییە، ماوەیەكی زۆرە بەهۆی سەرقاڵیتەوە پشتگوێت خستوە.\nئێستا كاتی تۆیە، پلانی نوێ دابنێ لەروی پیشەییەوە، بەمزوانە هاوڕێی نوێ دەناسیت و كەسانی نوێ دێنە ناو ژیانتەوە، چێژ لە هەموو ساتەكانی ئەمڕۆت ببینە، بە تەواوی ئاسودەیت و تەندروستیت زۆر باشە.\nئەمڕۆ بیرۆكەی نوێت بۆ دێت، دەتوانیت سودیان لێببینیت و بیاننوستەوە بۆئەوەی لە پرۆژەكانت بەكاریان بهێنیت، چاوت لەسەر داهاتوو بێت بەڵام بۆ ئێستا بژی، كاتی ئەوە نییە كاتەكانت بەهەدەر بدەیت.\nلەروی جەستەیی و دەرونییەوە هەست بە باشی دەكەیت، رێگە مەدە ئەم ساتە گونجاوەت لەدەست بڕوات بێ ئەوەی سوودی لێببینیت، كەسانێكی زۆر پاڵپشتیت دەكەن بۆئەوەی بە ئامانجەكانت بگەیت، تۆ سەرنجت لەسەر ئەو كەسانە نەبێت كە دەیانەوێت شكست بهێنیت.\nبەربەستەكان بشكێنە و چاوەڕێ مەكە هەموو شتێك بە خۆشی بێت بە دەستتەوە، بەڵام وریابە هەڵبژاردنی رێگەی هەڵە پەشیمانت دەكاتەوە، ئەو ستراتیژییانەی بەكاریان دەهێنیت بۆ چارەسەری كێشەكان، رەنگە چیتر سوودیان نەبێت، هەوڵبدە ستراتیژی نوێ بەكاربهێنیت.\nهەمووان بە شێوەیەكی هاوڕێیانە مامەڵەت لەگەڵدا دەكەن، چێژ لەو كاتانەت دەبینیت كە لەگەڵ كەسە نزیكەكانت بەسەریدەبەیت، بەتایبەتی خۆشەویستەكەت، ئێستا كاتی ئەوەیە تواناكانت بە شێوەیەكی ژیرانە بەكاربهێنیت بۆئەوەی سەركەوتن بەدەستبهێنیت.\nبە تەواوی هەست بە ئاسوودەیی دەكەیت لەگەڵ خۆتدا، وسود لەو هەلانە ببینە كە دێنە بەردەمت، دەست بكە بە جێبەجێكردنی پلانەكانت و بیرۆكەی كەسانی دیكەش یارمەتیت دەدات، خێزان و هاوڕێكانت بایەخی زۆرت پێدەدەن، ئەمەش ئاسودەت دەكات.\nئێستا باشترین كاتە بۆئەوەی خۆشەویستیت نیشانی كەسانی دیكە بدەیت و پەیوەندییەكانت بەهێزبكەیت، بەمزوانە خۆشەویستی ژیانت دەدۆزیتەوە، بایەخ بەو كەسانە بدە كە میهرەبانن لەگەڵتدا.\nرۆژێكی باش دەبێت لەلایەنی پیشەییەوە، پلەیەكی بەرز بەدەستدەهێنیت لە شوێنی كارەكەت، رەنگە دەرفەتی ئەوەت بۆ دروستبێت بە ئاراستەیەكی دیكە كاربكەیت، لەلایەنی داراییەوە لە هەموو جۆرە قەرزێك دوربكەوەرەوە.\nبڕوات بە تواناکانت هەبێت و ئەوەی دەتەوێت دەتوانیت ئەنجامی بدەیت، تەنیا کەمێک ماندوبوونی زیاتری دەوێت، ئەمڕۆ لە ڕووی سۆزدارییەوە هەست بە باشی ناکەیت و پێت وایە هەموو پەیوەندییەکان وەک یەکن، باری تەندروستیت جێگیرە و گرنگی زیاتر بە خۆت بدە.


بەرهەمی ناوخۆ، کلیلی پێشکەوتنی ئابووری – رۆژنامه‌ی خه‌بات\nبۆ دیاریکردنی جێگە و پێگەی هەر میللەتێک لە ڕووی نەخشەی ئابووری دونیا چاو لە کۆی بەرهەمی ناوخۆی (GDP) دەکرێت. بەرزبوونی ئەم نرخە، متمانەی سەرمایە خستنەگەڕ لە هەر وڵاتێکدا زیاد دەکات و ئابووریی ئەو وڵاتە گەشە دەکات. بە مەبەستی بەرزکردنەوەی ئەم نرخە، وڵاتان هەوڵ دەدەن پارەی خۆیان لەو کەرتانە بخەنەگەڕ کە پێشکەوتنی بەردەوام و سەقامگیر بەدوای خۆیاندا دێنن. هەرچەند کە پێکانی ئەم ئامانجە پێویستی بە پلانی ستراتیژی درێژمەودا و هەمە لایەنە هەیە، بەڵام لای هەموان ئاشکرایە کە کەرتی بەرهەمە خواردەمەنیەکان کەرتێکی ستراتیژی بەستراوەیە بە پێشکەوتنی بەردەوام و هەروەها بە بەراورد لەگەڵ کەرتە پیشەسازییەکانی دیکە، کەمترین سەرمایەی مادی پیویستە بۆ خستنەگەڕ. لە ڕوانگەی تەکنیکیشەوە پێویستی کەمتری بە کرێکار و ئەندازیاری شارەزا هەیە و لە ماوەیێکی کورتدا بە پلانێکی تۆکمەوە دەتواندرێت مەشق بە فەرمانبەر و ئیشکەرەکان بکرێت. لە لایێکی دیکەشەوە لە دنیای ئەمڕۆدا وڵاتان دەکرێنە ئامانجی شەڕی ناڕاستەوخۆ و جەنگی بایۆلۆژی درێژخایەن. بەم دیدگایە هەرێمی کوردستان بە وەبەرهێنانی خواردەمەنی دەتوانێ کونترۆڵی ئەم بابەتە بکات.\nهەرێمی کوردستان بە هەبوونی سەرچاوە ئاویەکانی، کەش و هەوای شیاو و خاکی بەپیتی، توانایەکی شاراوەی بۆ گەشەپێدان بە کەرتی کشتوکاڵ هەیە، بەڵام ساڵانە باخدارەکان بۆ ماوەی ٤ بۆ ٥ مانگ دەبێ هەموو بەرهەمەکانی خۆیان ڕەوانەی بازاڕی ناوخۆ بکەن. ئەمە وایکردوە کە بەهای بەرهەمە باخی و کشتوکاڵیەکان بەرز و نزمیێکی زۆر، بەپێی کات و وەرز، بە خۆوە ببینێت و ببێتە هۆی نەبوونی دڵنیایی لە ناو باخداران و جووتیاران بۆ بەرهەمهێنان. بۆیە پێویستە لە هەموو تواناکانی ناوخۆ کەڵک وەربگیرێت بۆ بەکارهێنانی بەرهەمە کشتوکاڵیەکان لە کاتی پێویست. ئەمە دەبێتە هۆی کۆنترۆلی بازاڕ و یەکسانکردنی بەهای بەرهەمەکان لە هەموو مانگ و وەرزەکانی ساڵدا. ئەوەش وادەکات کە دڵنیایی لە قازانج کردن درووست بێت بۆ باخداران و جووتیاران و ساڵ لە دوای ساڵ ڕووبەرەیێکی زۆرتر بخەنە ژێر کێڵان بۆ بەرهەمهێنانی زیاتر. هەچەند کە سوودەکانی پەرەپێدانی ئەم کەرتە زۆرن، لە خوارەوە ئاماژەیێکی کورت دراوە بە چەن قازانجی سەرەکی بایەخدان بە کەرتی بەرهەمهێنانی خواردەمەنی:\nزیادکردنی وەربەرهێنان و ئاسایشی نەتەوەیی خۆراک؛\nڕەخساندنی هەلی کار و زیادکردنی کارامەیی هێزی مرۆیی؛\nزیادکردنی داهاتی جووتیاران و ڕێگرتن لە کۆچی گوندنشینان بۆ شارەکان؛\nبەرزکردنەوەی زێدە بەهای بەرهەمە کشتوکاڵیەکان لە ڕێگەی گۆرێنیان بۆ مادەیێکی بەنرختر؛\nڕێگرتن لە چوونە دەرەوەی دراو بۆ هاوردەکردنی خۆراک کە دەبێتە هۆی سەقامگیری ئابووری؛\nکەمکردنەوی هاوردەی مادەی سەرەتایی لە دەرەوی وڵات؛\nکەمکردنەوی پشتبەستن بە دراوی نەوتی؛\nکەمترین ئاستی سەرمایە خستنەگەڕ بە بەراورد لەگەڵ کەرتەکانیتر؛\nبوونی بازاڕی گەورەی هەریم و عێراق بۆ زۆربەی بەرهەمەکان؛\nڕێکخستنی بازاڕ و زیادکردنی متمانە بۆ جووتیاران؛\nدروستکردنی بەرهەمی تەندروستتر و گەڕانەوی پارەی لە کەرتی تەندروستی گشتی لە درێژمەودا.\nلە ئامانجی ئەم باسانەی کە کران، جێی خۆشحاڵیە کە کارگەی بەرهەمە خۆاردەمەنیەکانی هەریر توانایێکی زۆر باشی، بەتایبەت بۆ بەرهەمهێنانی ئاوتەماتە، هەیە و دەتوانێت بەشێکی زۆری بەرهەمی تەماتەی ناوچەکە بەکاربهێنێت و ڕێژەیێکی بەرچاوی داخوازی ناوخۆ بۆ ئاوەتەماتە دابین بکات. لە ڕابردووشدا کوالێتی و سەلامەتی ئاوەتەماتەی ئەم کارگەیە لە کەس شاراوە نەبوە و ناوبانگێکی زۆر باشی لە ناو خەڵکدا هەیە. هەرچەند کە ئەم کارگەیە تەنیا بە کارگەی ئاوتەماتە ناسراوە و زۆربەی تواناکانی دیکەی بەشاراوەیی ماونەتەوە. بەڵام توانای ئەوەی هەیە کە زۆربەی هەرەزۆری بەرهەمە باخیەکانی ناوچەکە، کە بریتین لە ترێ، سێو، هەرمێ، هەنار، خۆخ، قەیسی، هەڵووژە و هتد…، وەربگرێت و چەندەها جۆر بەرهەمی جیاوازیان لێ بەرهەم بهێنێت.\nبەشی ئاوەتەماتەی ئەم کارگەیە تەنیا پێویستی بە هەندێک نوێکردنەوە و دامەزراندنی سیستمی نوێی چاودێریی هێڵی وەبەرهێنان هەیە و بە دڵنیایەوە دەتوانت لە ماوەیێکی کەمدا دەست بە کار بکاتەوە و بەرهەمی خۆی ڕەوانەی بازاڕەکان بکات. هەرچەندە لە ڕوانگەی بازەرگانیەوە جێی ئەوە هەیە کە لێکۆڵینەوەی ورد و بازاڕگەریی باشی بۆ بکرێت. جێگای ئاماژەیە کە ئەم کارگە هەر ئێستا توانای ئەوەی هەیە کە بەبێ هیچ گۆڕانکاریێکی سەرەکی لە هێڵی بەرهەمهێنان، خۆشاوی هەموو ئەو میوە ناوبراوانەی سەرەوە و دۆشاو (کنسانترە) و مرەبای هەموویان بەرهەم بهێنێت. لە بەشێکی دیکەی ئەم کارگەیە توانایێکی یەکجار زۆر هەیە بۆ بەرهەمهێنانی سرکە و شەڕابی ترێ و هەروەها توانای ئەوەی هەیە کە ڕۆژانە بەرهەمێکی زۆر ڕەوانەی بازاڕ بکات.\nسروشتی بازاڕی بەرهەمی ئاوتەماتە بە جۆرێکە کە زۆر پێشبڕکێیی نیە و دەتواندرێت بە ئاسانی لەگەڵ بەرهەمی دەرەکی پێشبڕکێ بکات. بەڵام بەشی ئاوی میوە ئەگەر هەر بەبێ گۆڕانکاری بمێنێتەوە لەوانەیە کە پێشبڕکێ کردن لەگەڵ ئەو کۆمپانیانەی کە بە بەکارهێنانی دۆشاوی چینی و تایلەندی، کە تەنیا بە زیادکردنی شەکر و ئاو بەرهەمێکی هەرزان دەخەنە بازاڕ، فشاری بخاتە سەر و وەبەرهێنانی ئەم بەشە تووشی کێشە بکات. یەکێک لە چارەسەرەکان ئەوەیە کە حکوومەت بە دانانی باج لەسەر بەرهەمە دەرەکیەکان، یارمەتی ئەم کەرتە بدات بۆ ئەوەی بتوانێت بەرهەمی خۆی بفرۆشێت. لە هەمان کاتدا بە ڕەچاوکردنی سیستەمی نوێی بازاڕگەری و ڕێکلامکردن بتواندرێت ئەم بەرهەمە، کە بە دڵنیایەوە سەلامەتتر و خاوێنترە، بە جوانی بە خەڵک و بازاڕ بناسێندرێت و بەم ڕێگایە کەلێنی ئەو بڕە زێدە بەهایەی کە بە بەراورد لەگەڵ بەرهەمە دەرەکیەکان زیاترە پڕ بکاتەوە. چارەسەری دیکە ئەوەیە، بتواندرێت بە هەندێک گۆڕانکاری لە هێڵی بەرهەمهێنان و درووست کردنی بەرهەمێک، کە پێشبڕکێ لە بازاڕەکەیدا زۆر نیە، چارەسەرەی ئەم کێشەیە بکرێت. جێگای باسە کە تەنانەت وڵاتانی پێشکەوتووش تووشی گرفتی لەم جۆرە بوونەتەوە و بە ڕێگەی جۆراوجۆر ئەم کێشەیە چارەسەر دەکەن.\nبۆ نموونە، بە پێی ئەوەی کە ئەم کارگەیە فرەڕەهەندە، درووست کردنی بەرهەمی میوەی ناو قۆتی و میوەی وشککراوە، نانە قەیسی، پۆدری میوە بۆ بەرهەمەکانی دیکە وەکوو مۆتە و خواردەمەنیەکانی دیکەی کە تامی میوەیان هەیە دەتوانێت جێگرەوەیێکی باش بێت بۆ بەشی خۆشاوی میوە. هەر وەک پێشتر ئاماژەی پێدرا، بەشی درووست کردنی شەڕاب لەم کارگەیەدا توانایێکی زۆری هەیە، بەڵام هەلومەرج و بڕوای ئایینی خەڵکی ناوچەکە ڕێگای نەداوە ئەم بەشە تا ئێستا بخرێتەوە گەڕ و ئەم توانا شاراوەیە هەر بە بێ بەرهەمهێنان ماوەتەوە. ڕێگەچارەسەرەکەی ئەوەیە، بە زیادکردنی ستوونی پاڵاوتن ئەم توانا گەورەیە بە شێوەیەکی دیکە دەتواندرێت بگۆڕێت بۆ بەرهەمهێنانی کحوولی پزشکی و کحوولی پیشەسازی. بە دڵنیایەوە، هاتنی نەخۆشی کۆڕۆنا ئەوەی بە هەموان نیشاندا کە پێویستە ئەم بەرهەمە ستراتیژیکە لە هەرێمی کوردستان نموونەی هەبێت. هەروەها سوودەکانی ئەم بەرهەمە دەتواندرێت ببێ بە سەرچاوەی چەندەها کارگەی دیکە کە پێویستی سەرەکیان کحوولی پزیشکیە. هەروەها کحوولی پیشەسازی دەتوانێت وەکوو مادەی بەرزکەرەوەی ئوکتانی بەنزین بۆ پاڵاوگەکانی کوردستان بەکاربێت لە جیاتی ئەو مادانەی کە ساڵیانێکە بە سەرچاوەی شێرەنجە دادەنرێن لە دنیا.\nتوانایێکی شاراوەی دیکەی ئەم کارگەیە درووستکردنی دۆشاوی هەنار و ترێیە، کە تەنیا بە زیادکردنی چەند ئامێرێک ئەم ئامانجە دەپێکرێت. ساڵانیکە لە کاتی هاتنی بەرهەمی هەنار و ترێی ناوخۆ بەهای ئەم بەرهەمە زۆر دادەبەزێت و دەبێتە هۆی زیان پێگەیشتن بە باخداران و هەروەها ساردبوونەوەیان لەم کارە. بە وەرگرتنی بەرهەمی زێدە لە پێویستی بازاڕ بۆ درووستکردنی دۆشاوی هەنار و ترێ هەم زێدە بەها درووست دەبێت لە بەرهەمی کۆتایی و هەم باخداران زیان ناکەن. لە لایێکی دیکەش بە دانانی ئامێری گووشانی سارد (cold press)و بەکار هێنانەوەی تۆوی هەنار و ترێ، کە لە پاشماوەی کارەکە دەست دەکەون، دەتوانرێت ڕۆنێکی سروشتی بەرهەم بێت کە هەردووکیان یەکێکن لە گرانترین و باشترین بەرهەمەکانی ڕۆن لە سەر ئاستی جیهان.\nلە کۆتاییدا، پێویستە ئاماژە بەوە بدرێت کە بۆ بەڕێخستنی کارگەیێکی سەرکەوتوو و سەقامگیر، هەموو ئەم کارانە پێویستیان بە لێکدانەوەی وردە و دەبێت تاوتوێی بازاڕ و خواستی ناوخۆ بکرێت. هیوادارین بە هاوکاری هەموو لایەنە پێوەندیدارەکانی حکوومەتی هەرێم و دەستەی وەبەرهێنان بە زووترین کات ئەم لێکۆلینەوەیە بکرێت و سیتسەمێکی شیاو بۆ دەستبەکاربوونەوەی هەمووبەشەکانی ئەم کارگەیە دابنرێت.\nبابه‌تی پێشوو راگەیاندراوێک لە بەشی ڕۆژنامەوانیی دەزگای ڕۆشنبیری و ڕاگەیاندنی پارتی دیموكراتی كوردستانەوە\nبابه‌تی دواتر فڕۆکەی بێفڕۆکەوانی تورکیا ناوچەی شارباژێڕی بۆردومان کرد


لە 6ی نۆڤێمبەری ئەمساڵ نەتەوە یەکگرتووەکان لە بۆن کۆنفرێنسێکی تایبەت بە ژینگەی سەرپەرشتیکرد، کە تا 17 مانگ بەردەوام بوو. ئەم کۆنفرێنسە یان کۆبوونەوە گرنگە تایبەت بە ژینگە لە پایتەختی ئەڵمانیا بەڕێوەچوو، پاش ئەوەی داتای تازە لەلایەن زانایان لەسەر پیستربوونی ژینگە لەوەی چاوەڕێ دەکرا دەستکەوت.\nهەر لەو کۆبوونەوەیە، سەرکردە و نوێنەرانی 200 دەوڵەت و نەتەوە تێیدا بەشداربوون، بۆئەوەی گفتوگۆ بکەن، چۆن بتوانن ژینگە بە پاکی یان وەک ئەوەی ئێستا هەیە بپارێزن. داتاکان پیشانی دەدەن، کە چۆن هەوا لە 2014وە بۆماوەی سێ ساڵ جێگیربووە و دواتر لەناکاو پیستر بووە. لەم کۆنفرێنسە ڕاپۆرتێکی گرنگی ژینگەناسان بەناوی: (دە فاکتەی زانستی، مرۆڤ دەبی بیانزانی) باسی لێوەکراوە.\nئەم کۆنفرێنسە لەڕاستیدا، درێژەپێدانی کۆنفڕێنسی پاریسە، کە لە ساڵی 2015 بەسترا و وڵاتانی بەشداربوو بەیەکەوە ئامانجێکیان بۆخۆیان دیاریکرد، کە پلەی گەرمی لە جیهان تا کۆتایی ئەم سەدەیە نابی بە ڕێژەی 2٪ زیاتر بەرزبێتەوە و کاریش بۆ ڕێژەی 1.5٪ بکرێ. کورتەی چەند خاڵێکی (دە فاکتەی زانستی...) دەنووسین:\n1. زانایانی جیۆلۆجی لەو بڕوایەدان، جیهان ئێستا لە قۆناغێکی تازەی جیۆلۆجی دایە و پلەی گەرما زیاتر بەرزدەبێتەوە و هۆی سەرەکیشی بۆ ئەو بەرزبوونەوەیە مرۆڤە.\n2. زەمین بە شێوەیەکی گشتی لە قەیڕانێکی گەورەدایە و بەتایبەتیش بەستەڵەکی باکوور و غاباتەکانی ئەمەزۆن.\n3. گەردەلولەکانی 2017 پیشانی دەدەن، لە داهاتوو لافاوی زیاتر هەڵبستن.\n4. ئاستی ئاوی دەریا بەرزدەبێتەوە.\n5. وڵاتانی هەژار دەبی پارەی زۆر بدەن، کە بارگرانیێكی گەورەیە بۆیان و ژینگەشیان کەم پیسکردووە.\n6. ژینگە پیسی کاریگەری زۆر خراپی لەسەر تەندروستی مرۆڤ دەبیت و بەرهەمی خواردنیش کەم دەکاتەوە.\n7. لە ساڵی 2015وە نزیکەی 19 ملیۆن کەس لەبەر کارەساتی سروشتی گەورە ناچارکراون کۆچ بکەن و بۆ شوێنێکی دیکە بگوازنەوە.وڵاتی چین هۆی سەرەکی پیسبوونی ژینگەیە و بە ڕێژەی 3.5٪ غازی پیس دەردەکا و بە ڕێژی 30٪ غازی پیسی هەموو جیهان لە چین دەردەکرێ. جگە لە چین لە هیندوستانیش دەرکردنی غازی پیس زیادی کردووە، لە هەمان کات لە ئەمریکا و ئەوروپا کەمتر بۆتەوە.\nCarbon dioxide زۆر لەناو زەوی دەمینێتەوە، بۆیە ئەگەر Carbon dioxideزیاتریش بەرەڵلا یان بەرهەم نەهێنین، کەشوهەوا دیسان یەکسەر فێنک نابێتەوە. چەند زیاتر کات بڕوا، ژینگە خراپتر دەبی و دەرەنجامەکەشی دەبی بۆماوەی سەدان ساڵ لەگەڵی بژین. هەرچەندە سەرۆکی ئەمریکا دۆنالد تڕەمپ بڕیاریدا لە پێکهاتنی پاریس وازبێنی، بەڵام ئەوەی جێگای دڵخۆشییە، کۆمەڵێک ویلایەت و پارێزگا بڕیاریانداوە نەچنە دەرەوە و لەسەری بەردەوامبن.ئەگەر بەشداربووانی کۆبوونەوە نەتوانن بڕیارەکانی کۆنفڕینسی پاریس جێبەجێبکەن و پلەی گەرما ڕابگرن، کۆمەڵێک کارەساتی گەورە لە جیهان ڕوودەدەن لەوانە: ژمارەی پەناهەندە زیاد دەبی، ئاو کەمدەبێتەوە، خواردن بەشناکا، نەخۆشی زۆر دەبی..\nیەک لەو کارەساتانە، کە بە ڕوونی دیارە، تێکچوونی کەشوهەوای پایتەختی هیندوستان New Delhi ییە. هەوای نیو دەلهی بە ڕێژەیەک پیس بوو، لە رۆژی دووشەم ڕێکەوتی 13ی نۆڤێمبەری ئەمساڵ هەموو قوتابخانەکانی سەرەتایی لەبەر ژەهراویبوونی هەوا داخران. وەزیری پەروەردە Manish Sisodia لە تویتەرێکی نووسی: لەبەر هەوای پیسی ناوشار، قوتابخانەکان تا کۆتایی هەفتە دادەخرێن. ئێمە ناتوانین سازش compromise لەسەر تەندروستی منداڵ بکەین. نزیکەی پێنج ملیۆن منداڵ لە 6000 قوتابخانە لە نیو دەلهی ناویان نووسرایە و دەخوێنن. ئەوەی هەیە، تەم نییە، بەڵکو دووکەڵێکی ژەهراوییە و هەوای شاری داپۆشییە.\nڕێژی پارتیکلە خراپەکان 30 جار لە ئاستی ئاسایی بەرزترە. لە نیو دەلهی 15 ملیۆن کەس دەژی. بەگوێرەی قسەی پزیشکان، هەوای دەلهی بەجۆرێک پیسە، وەک ئەوەی هەر کەسێک رۆژانە 50 جگەرە بکێشی. هۆی گەورەی ئەم ژینگە پیسبوونەی هیندوستان، بەرزبوونەوی ئاستی ژیانە و خەڵکێکی زۆر ئیمکانیاتی کڕینی ئۆتۆمبیل یان ماتۆڕی هەیە و بۆ سەر ئێش بەکاری دێنی. بە جۆرێک، کە رۆژانە 1400 ئۆتۆمبیل یان ماتۆڕی تازە لە پۆلیسی هاتوچۆی دەلهی تۆمار دەکرێن، کە لە ئێستادا، ژمارەیان گەیشتۆتە هەشت ملیۆن و نیو. لەو نەخۆشییانەی بەخیرا زیاد دەکەن، ئاستما و نەخۆشیەکانی دڵ لەناو گەنجان بۆتە ئاسایی. لە ساڵی 2015 چوار لە دە منداڵی هیندی لە پایتەخت کێشەی سییەکانیان هەبوو. ساڵانە لەبەر هەوای پیس تەنیا لە هیندوستان نزیکەی 600 هەزار کەس دەمری.


ناوەندى ڕاگەیاندن و چاپەمەنى هەپەگە ڕایدەگەیەنێت، لەهێرش و پێکدادانەکانى سوپاى تورکیا لەناوچەى گارە 30 سەربازى ئەو سوپایە بەدەستى گەریلاکانى پەکەکە کوژراون و ژمارەیەکى زۆریشیان گەمارۆدراون.\nناوەندی ڕاگەیاندنی و چاپەمەنی هەپەگە (12ى شوباتى 2021) لەڕاگەیەنراوێکدا کە وێنەیەکى دەست "ناس کورد" کەوتووە ئاماژەى بەوە کرد، لە 10ى شوباتى ئەم مانگەوە هێرشى سوپاى تورک بۆ ناوچەکانى گارە بەردەوامە و گەریلاکانى پەکەکەش بەردەوامن لەبەرپەرچدانەوەى ئەو هێرشانە.\nلەبارەى کوژراوەکانى سوپاى تورکیاوە لەو شەڕەدا، هەیەگە دەشڵێت، تا ئێستا 30 سەربازى سوپاى تورک کوژراون و ئەوانەش کە لەبارەى قوربانیەکانى گەریلاوە تورکیا بڵاوى دەکاتەوە ڕاست نین.\nئاماژە بۆ ئەوەش کراوە، هێزەکانى تورک هەوڵیانداوە لەخەتى ئەرگەنێ و سیانێى جێگیر ببن و لەهەرێمى گارە بڵاوە بکەن بەڵام گەریلاکان بەرپەچیانداونەتەوە و لەو هەڵەیاندا تێکشکاون و لەچەند ناوچەیەکیش گەمارۆ دراون و سوپاى تورک تەنها دەیەوێت بەفڕۆکە جەنگییەکانى سەربازەکانى بپارێزێت.\nهەپەگە باسى لەوەش کردووە، هیچ زانیارییەک نیە لەسەر بەشدارى چەکدارانى پارتى لەو هێرشیانەى سەر گارەدا بەڵام تا ئێستا لەسەر دۆخەکە بێدەنگە بەتایبەتى چوونى سوپاى تورک بۆ بەعشیقە و دواتر پەڕینەوەیان بۆ ناوچەکانى گارە.\nفوئاد مەعسوم لەبارەى کچەکەیەوە ڕوونکردنەوە دەدات\n2021.02.22 - 20:58\nڕاگەیەنراوی فەرمى لەبارەى هێرشە موشەکییەکەى سەر باڵیۆزخانەی ئەمریکا لە بەغدا\n2021.02.22 - 19:53


١٥ساڵەگی کۆنگرەی نەتەوەیی کوردستان KNK . جەماڵ عەڵیاڵی – Giareng\nلە 3 حوزەیران , 2014\nپازدە ساڵ لەمەوبەر لە هەلۆمەرجێکی هەستیاردا کۆنگرەی نەتەوەیی کوردستان لە لایەن کۆمەڵێک نیشتمانپەروەرەوە پێک هات، لە کاتێکدا کە هیچ تەجرەبەیەکی کرداری لە سەر سازەی لەو شێوازە نەبوو.\nتەنانەت جگە لە حەماسێکی بە گوڕ و بە تین چ سەرمەیەیەکی ئەوتۆ لە ئارادا نەبوو. ک ن ک، مینای کەرەستەیەکی پێویستە لە کاتی هەستیار، واتە دۆخی هەنووکەیی لە قۆناخی خەبات و تێکۆشانی نەتەوەی کورد پێویستی بەو کەرەستە هەیە. ئەوە تەنیا هۆکاری مانەوە و لە بەین نەچوونی ئەو سازەیە. ئەو بابەتە کورتەی بەر دەمی خۆێنەر هەوڵێکە بۆ تاو تۆێی بەپەلەی ئەو پێداویستییە.\nکاتێک سەیری مێژووی نەتەوەی کورد دەکەین ئەو ڕاستییە تاڵە ئاشکرا دەبێت کە داگیرکەران سەرەڕای جیاوازییەکانیان و سەرەڕای دژبەرایەتییان دەگەڵ یەکتر هەردەم لە سەر تواندنەوەی نەتەوەی کورد هاوبیر و هاوکردەوە بوونە. بەر لە گشت سیاسەتێک، بە چەکی “کولتوورییەوە” هەوڵی زۆریان لەو پێناوە داوە هەر بۆیە لە هێندێک بواردا سەرکەوتوون، بۆ نموونە بەشێک لە سازەکانی سیاسی نەتەوەی کورد سنوورە دەستکردەکانیان قەبووڵ کردووە هەر بۆیە ئێستاش هەر باسی “حیزبی … …کوردستانی ئێران، عێراق، تورکیا و سوریا” دەکەن، ئەوە سەرکەوتنێکە بۆ داگیرکەران. ڕاستییەکی تاڵی تر ئەوەیە کە هەر یەک لە داگیرکەرەکان لە قۆناخی جیاوازدا توانیویانە لە هێزەکانی سیاسی پارچەیەک بە دژی پارچەکانیتر کەلک وەربگرن، ئەوە یەک لە هەر دژوارییەکانی چەق بەستووی بزاوی رزگاریخوازی نەتەوەی کوردە.\nبۆ بەرپەرچ دانەوەی سیاسەتی داگیرکەران لەو بوارەدا، بۆ بەگوڕکردنی ئاگری تێکۆشانی نەتەوەی کورد، بۆ ئەوەی کە چیتر دەرفەتی ئەوە نەدرێ کە داگیرکەران بتوانن لە لایەنێک، دژی لایەنەکانیتر کەلک وەربگرن کونگرەی نەتەوەیی کوردستان پێک هات. هەر ئەوەش تەنیا هۆکاری لە سەرکار مانەوەی ئەو سازەیە کە تا ئێستا سەرەڕای هەوڵ و تێکۆشانەکانی داگیرکەران، لێک هەڵنەوەشاوەتەوە. فەرموون ئەوە بە هاوکاری داگیرکەران، کۆنفرانسەکەی هەولێر کە بڕیاربوو ساڵی پار لە پایتەختی هەرێمی باشوور بگیرێ نەگەیشتە دەستپێکی خۆی! ئەو کات کە بە فێڵ و تەڵەکەی “بۆ لە بەرچاو گرتنی بەرژەوەندییە نەتەوەییەکان!!!” بەسترانی کۆنفرانسەکە هەڵوەشایەوە، شایی و خۆشی کەوتە دڵی داگیرکەر کە چیتر کۆسپێکی ئەوتۆ لە سەر ڕێگەی ئەوان نەماوە. هەڵەیەکی گەورە نیە ئەگەر ئەو ڕووداوە، بە “پیلانەکەی هەولێر” ناوبەرین. کە چی دواتر بینیمان کە کۆنگرەی نەتەوەیی کوردستان هەر لە جێی خۆیەتی، تەنانەت بە پێی ڕاپۆرتی کۆنسەی بەڕێوەبەرایەتی بۆ چاردەهەمین کۆنفرانسی گشتی، لە ماوەی ساڵێکدا ئەوەندەی چالاکی دەوڵەتی و ناودەوڵەتی هەبووە کە بە بڕوای من زۆر زیاتر لە چالاکییەکانی سەرجەمی سازەکانی کوردی لە گشت پارچەکانە! خۆێنەری بەرێز مافی خۆیەتی کە ڕاپۆرتەکە بخۆێنێتەوە و لەو بارەوە دادوەری بکات! واتە دیسانەکەش خەونێکی داگیرکەران و ناحەزانی نەتەوەی کورد وەک بڵقی سەرئاو پووچایەوە.\nبۆ بەرپەرچ دانەوەی پیلانی داگیرکەران، بۆ ئەوەی کە سازەکانی سیاسی نەتەوەی کورد لە گشت پارچەکان، بە لەبەرچاو گرتنی بەرژەوەندیە نەتەوەییەکان، لە ژێر گوشار و کارتێکەری داگیرکەران هێڵی سووری “براکووژی” نەبەزێنن، بۆ ئەوەی گشت هێزەکانی سیاسی نەتەوەی کورد لە سەر ئامانجە سەرەکییەکانی رزگاری گشت کوردستانیان کۆببنەوە پێویستە کوردستانیان بە تاک و لایەنەکانی سیاسیەوە لە “کۆنگرەی نەتەوەیی کوردستان” پشتگیری بکەن و ئەو سازەیە لە ئەرکی سەرەکی خۆیدا یارمەتی بدەن. ئەرکی سەرەکی کۆنگرەی نەتەوەیی کوردستان مینای چەترێکی فرەگیر، کۆکردنەوە و وەڕێ خستنی سەرجەمی سەرمایە و هێزەکانی کوردستان لە یەک شۆێنەوارە بەرەو دابینکردنی ئازادی و دێمۆکراسی بۆ کوردستانیان.\nجەماڵی عەڵیاڵی ٠٣/٠٦/٢٠١٤


2/7/2020 - 13:05\nنرخی یەک بەرمیل خاوی برێنت له بازاڕه نێوده‌وڵه‌تییه‌كاندا، به ٤٢ دۆلار و ٢٠ سه‌نت مامه‌ڵه‌ی پێوه‌ده‌كرێت.\nله بازاڕه نێوده‌وڵه‌تییه‌كاندا، نرخی یەک بەرمیل خاوی برێنت به ٤٢ دۆلار و ٢٠ سه‌نت مامه‌ڵه‌ی پێوه‌ده‌كرێت.\nدوێنێ نرخی خاوی برێنت گه‌یشته ٤٢ دۆلار و ٦٢ سه‌نت و رۆژه‌كه‌ی به ٤٢ دۆلار و سێ سه‌نت ته‌واو كرد.\nئه‌مڕۆ له كاتژمێر ٠٩:١٩ه‌وه، نرخی نه‌وت به به‌راورد به كاتی داخستنی بازاڕ له دوێنێدا به‌ڕێژه‌ی سه‌دا ٠،٤ به‌رزبووه و به ٤٢ دۆلار و ٢٠ سه‌نت مامه‌ڵه‌ی پێوه‌كرا.\nله‌هه‌مان كاتدا نرخی یه‌ك به‌رمیل خاوی رۆژئاوای تێكساس (WTI)، به ٣٩ دۆلار و ٩٤ سه‌نت كڕیاری هه‌بوو.\nبه‌رزبوونه‌وه‌ی نرخی نه‌وت كاریگه‌ری هه‌بوو له‌سه‌ر دابه‌زینی توندی نه‌وتی خاوی عه‌مباركراوی ئه‌مریكا.\nبه‌پێی فه‌رمانگه‌ی زانیاری وزه‌ی ئه‌مریكا (EIA)، نه‌وتی خاوی بازرگانیی عەمبارکراو له وڵاتدا له هه‌فته‌ی رابردوودا، حه‌وت ملیۆن و ٢٠٠ هه‌زار به‌رمیل (سه‌دا ١،٣) كه‌می كردووه و دابه‌زیوه بۆ ٥٣٣ ملیۆن و ٥٠٠ هه‌زار به‌رمیل.\nزانیارییه‌كان ئه‌وه ده‌خه‌نه‌ڕوو كه له ئه‌مریكا كه گه‌وره‌ترین به‌رهه‌مهێنه‌ری نه‌وته له جیهاندا، داخوازی بۆ نه‌وت زیادی كردووه.\nله لایه‌كی دیكه‌وه، مه‌ترسی شه‌پۆلی دووه‌می په‌تای ڤایرۆسی كۆرۆنای نوێ داخوازی له‌سه‌ر نه‌وت كه‌مكردووه‌ته‌وه، هه‌روه‌ها ئاماده‌كاری بۆ ده‌ستپێكی هه‌نارده‌كردنی نه‌وتی لیبیا نیگه‌رانیی زیاد خستنه‌بازاڕی نه‌وتی له بازاڕدا دروستكردووه.\nهاوكات باس له‌وه ده‌كرێت كه ره‌نگه لەڕووی تەکنیکییەوە، خاوی برێنت لەنێوان ٤٢ دۆلار و ٣١ سه‌نت بۆ ٤٢ دۆلار و ٤١ سه‌نت بەرهەڵستی بنوێنێت و نرخه‌كه‌ی له‌نێوان ٤٢ دۆلار و سێ سه‌نت بۆ ٤١ دۆلار و ٩٤ سه‌نت بمێنێته‌وه.


🔺ورمێ؛ ژنێکی لاو ئاگری لە جەستەی خۆی بەردا و کۆتایی بە ژیانی خۆی هێنا - کۆمەڵە سوێیس\n🔺ورمێ؛ ژنێکی لاو ئاگری لە جەستەی خۆی بەردا و کۆتایی بە ژیانی خۆی هێنا\n▪ڕۆژی یەکشەممە ٥ی بەفرانباری ساڵی ١٤٠٠ی هەتاوی ، ژنێکی لاو بە ناوی "زارا سابیری"، کچی "سوڵتان"، خەڵکی گوندی "قونی" سەر بە ناوچەی سۆما و برادۆستی ورمێ ئاگری لە جەستەی خۆی بەردا و کۆتایی بە ژیانی خۆی هێنا.\n▪ئەو هاووڵاتییە پاش خۆسووتاندنی ڕەوانەی نەخۆشخانەی "خومەینیـ"ـی ورمێ کرا، بەڵام بەهۆی ڕێژەی زۆری سووتاوییەکەیەوە گیانی لەدەست دا.\n▪بەپێی زانیارییەکان، زارا سابیری بەهۆی کێشەی بنەماڵەییەوە خۆی کوشتووە.\n▪هەر لەو پەیوەندییەدا، ڕۆژی هەینی ١٢ی سەرماوەز هاووڵاتییەک بە ناوی "کوبار سەحەت" کچی "خەلیل" و دانیشتووی گوندی "گردوان" سەر بە ناوچەی مەرگەوەڕی ورمێ، ئاگری لە جەستەی خۆی بەردا و کۆتایی بە ژیانی خۆی هێنا.\n▪هەروەها ڕۆژی پێنجشەممە ٤ی سەرماوەز، کچێکی لاو بە ناوی "ژاڵە سەحراپەیما"، کچی سەعدوڵڵا، تەمەن ٢٠ ساڵ و خەڵکی "زێوە" سەر بە ناوچەی "مەرگەوەڕ"ی ورمێ، بە هۆی ڕێژەی زۆری سووتاوییەکەوە لە نەخۆشخانەی ورمێ، گیانی لەدەست دا.


مه‌شخه‌ڵی بزووتنه‌وه‌ی كرێكاری گه‌شاوه‌تر ده‌بێت – کۆمەڵە_رێكخراوی كوردستانی حیزبی كۆمونیستی ئیران\nمه‌شخه‌ڵی بزووتنه‌وه‌ی كرێكاری گه‌شاوه‌تر ده‌بێت\nاکتبر 9, 2021 6\nئیبراهیم ڕه‌ئیسی ئه‌ندامی هه‌یئه‌تی مه‌رگ، ڕۆژی هه‌ینی ١٦ی مانگی ڕه‌زبه‌ر سه‌فه‌ری بۆ شاری بووشێهر كرد. هه‌واڵنێریی ته‌سنیمی سه‌ربه سپای پاسداران له ڕاگه‌یه‌ندراوێكدا ئه‌م سه‌فه‌ره‌ی به به‌رنامه‌ی له‌پێشدا دیاریكراو ناولێبرد. ئه‌مه له حاڵێكدایه كه دوو ڕۆژ له‌مه‌وبه‌ر له هه‌واڵه‌كاندا هاتبوو كه ڕه‌ئیسی ده‌چێته بووشێهر و سه‌ر‌دانی سایتی پاڵاوگه‌كان ده‌كات. شۆرای ڕێكخستنی ناڕه‌زایه‌تیی كرێكارانی په‌یمانیی نه‌وت به‌رامبه‌ر به‌م سه‌فه‌ره ئیحتمالی و دژه كرێكارییه هه‌ڵوێستی گرت. له ڕاپۆرتی ئه‌م شۆرایه‌دا هاتبوو:\n“قه‌راره ئیبراهیم ڕه‌ئیسی تا ڕۆژی هه‌ینی سه‌فه‌رێك بۆ بووشێهر بكات و سه‌رێكیش له عه‌سه‌لوویه و پاڵاوگه و پێترۆشیمییه‌كان بدات. له ترسی به‌ڕێوه‌چوونی كۆبوونه‌وه‌ی ناڕه‌زایه‌تی خه‌ریكن فه‌زاكه ئه‌منییه‌تی ده‌كه‌ن بۆ ئه‌وه‌یكه كه‌س ده‌نگی ده‌رنه‌یه و له حاڵێكدا كه ئێمه‌ی كرێكارانی پڕۆژه‌یی په‌یمانیی نه‌وت پتر له سێ مانگه بۆ سه‌ره‌تاییترین داخوازییه‌كانیان ناڕه‌زایه‌تی ده‌رده‌بڕین، سه‌رده‌مدارانی گرووپه‌كانی ناسراو به پایپینگ به ژێستی داخوازیگه‌ری و به ڕیز كردنی هێندێك له خواسته‌كانی ئێمه كرێكاران، به‌كرده‌وه یارمه‌تیی ئه‌م فه‌زا ئه‌منییه‌تییه ده‌ده‌ن و هه‌مووان بانگهێشتی بێده‌نگی ده‌كه‌ن“.\n“شۆرا” له درێژه‌دا به‌شێك له نامه‌ی كرێكارێكی وشیاری له وڵام به سه‌رانی گرووپه‌كانی پایپینگ هێناوه و نووسیویه‌تی:\n“١٠٠ سه‌رۆك كۆمار و وه‌زیر و جێگری سه‌رۆك كۆمار چوون بۆ عه‌سه‌لوویه. ئایا كێشه‌یه‌ك چاره‌سه‌ر بوو؟ له‌م كۆبوونه‌وه‌یه‌دا ته‌نیا دووربینی هه‌واڵی “بیست و سی” قازانج ده‌كات. تكایه به‌شوێن ئه‌مجۆره كاره نومایشیانه‌وه مه‌بن“.\n“شۆرا” هاوده‌نگ له‌گه‌ڵ كرێكارانی ناڕازی ده‌ڵێ كه “كێشه‌ی ئێمه كرێكارانی ناڕازیی نه‌وت ڕوونه. پێویستمان به دیداری ئه‌مانه نییه“.\nله ڕاپۆرتی شۆرادا داخوازیی سه‌ره‌كی و لانیكه‌می كرێكارانی نه‌وت، گاز و پێترۆشیمییه‌كان دووباره ئاماژه‌ی پێكراوه‌ته‌وه و ته‌ئیكید كراوه كه:\n“وڵامی ئێمه دیدار له‌گه‌ڵ سه‌رۆك كۆمار و واده و به‌ڵێن نییه. وڵامی ئێمه وڵامی ده‌ستبه‌جێیی به‌م خواستانه‌یه و هیچیتر“!\nله هه‌واڵ و ڕاپۆرتی میدیاكانی ناوخۆوه وێده‌چێ كه ڕه‌ئیسی، هێمای كۆنه‌په‌رستی و دڕنده‌یی، نه‌چووه‌ته عه‌سه‌لوویه. به‌ڵام بێگومان ناوبراو ئه‌نجامدانی پیلانگێرییه‌كانی ڕژیمی دژبه بزووتنه‌وه‌ی كرێكاریی به ده‌ست و پێوه‌نده‌كانی خۆی له خووزستان سپاردووه. بابه‌تی ئاشكرا ئه‌وه‌یه كه خه‌باتی كرێكاری گه‌شه‌ی كردووه و واقعییه‌ته‌كان باس له گه‌شه‌ی زیاتری ئه‌م خه‌باته ده‌كه‌ن و ڕه‌ئیسیش هیواداره ئه‌م گه‌شه‌یه كۆنتڕۆڵ بكات.\nله ماوی حه‌وتووه‌كانی ڕابردوودا و له‌گه‌ڵ هاتنی ڕۆژی جیهانیی موعه‌لیم خه‌باتی موعه‌لیمان و خانه‌نشینكراوانی فه‌رهه‌نگی زیاتر په‌ره‌یسه‌ندووه. موعه‌لیمانی ناڕازی وێڕای ته‌ئكید له‌سه‌ر ڕیزبه‌ندیی موعه‌لیمان و بردنه‌سه‌ره‌وه‌ی حقوقی خانه‌نشینكراوان، بۆ جارێكی دیكه له‌سه‌ر كۆتایی هێنان به سیاسه‌تی ئه‌منییه‌تی كردنی شوێنه‌كانی فێركردن و ئازادیی موعه‌لیمانی به‌ندكراو له لایه‌ن ڕژیمی ئیسلامی و دیكتاتۆره‌وه پێداگریان كرد. كرێكارانی مه‌عده‌ن له زه‌ره‌ند له كاتی مانگرتن و ڕێپێواندا به‌ره‌نگاری هێرشی دڕندانه‌ی “گاردی ویژه” بوونه‌وه. ئه‌م كرێكارانه له ئاست حه‌قده‌ستی كه‌می نێوان ٣ تا ٥ ملیۆن تمه‌نی، نه‌درانی حه‌قی توونێل، حه‌قی سه‌ختی و زیانه جه‌سته‌ییه‌كانی كار، ناڕازین. درێژه‌ی مانگرتنی كرێكارانی هه‌فت ته‌په بۆ ده‌هومین ڕۆژی به‌رده‌وام، ڕێپێوان و مانگرتنی تازه‌ی كرێكارانی په‌یمانیی نه‌وتی “ئه‌ركانی سالس” له ناوچه‌ی تایبه‌تی ئابووریی پێترۆشیمی، له‌وانه هۆڵدینگی كه‌ندئاوی فارس، وه‌ك گه‌وره‌ترین چه‌تری پێترۆشیمییه‌كانی ئێران، له زومره‌ی گرینگرین خه‌باته كرێكارییه‌كانن.\nڕژیم به باشی ده‌زانێت كه مانگرتنی ڕێكخراو و پتر له سێ مانگه‌ی كرێكارانی په‌یمانیی نه‌وت و گاز و پێترۆشیمیه‌كان، بووه‌ته ئیلهامبه‌خشی خه‌باته كرێكارییه‌كانی دیكه. هه‌ر بۆیه هه‌وڵ ده‌دات كرێكارانی مانگرتوو له ڕێگه‌ی وه‌ڕێخستنی شۆرا ئیسلامییه‌كان به‌لاڕێدا به‌رێت و به لوتفی كابینه‌ی ڕه‌ئیسی هیواداریان بكات.\nهه‌موو نیشانه‌كان، له‌وانه خه‌باتی كرێكارانی په‌یمانی و پڕۆژه‌یی نه‌وت، گاز و پێترۆشیمی، به‌ڕوونی ده‌رخه‌ری ئه‌وه‌ن كه بزووتنه‌وه‌ی كرێكاری ڕێكخراوتر و پێگه‌یشتووتر بووه و ڕێبه‌رانی دووربینی له داوێنی خۆیدا په‌روه‌رده كردووه. خه‌باتی كرێكاری له ناوخۆ، له ئاستێكی به‌ریندا سه‌ره‌نجی دراوه‌تێ و به‌شێك له هاووڵاتییانی تینووی ئاڵوگۆڕ چاوی هیوایان تێبڕیوه. له ده‌ره‌وه‌ی وڵاتیش، ڕێكخراوه كرێكارییه‌كان و كرێكارانی پێشڕه‌و پتر له ڕابردوو له‌گه‌ڵ خه‌باتی كرێكاری ئاشنا بوون و له ئاست ئه‌م خه‌باته‌دا دڵسۆزییان نیشان داوه. به‌ده‌ر له پشتیوانییه‌كانی هه‌تا ئێستای ڕێكخراوه‌كانی ده‌ره‌وه، له‌م دوایانه‌دا “تۆڕی نێونه‌ته‌وه‌یی سه‌ندیكایی هاوپشتی و خه‌بات” كه پتر له ١٠٠ ڕێكخراوی نه‌ته‌وه‌یی و نێونه‌ته‌وه‌یی ئه‌ندامی ئه‌م تۆڕه‌ن، له خه‌باتی كرێكارانی ئێران و به‌تایبه‌ت كرێكارانی نه‌وت پشتوانیان كردووه.\nبزووتنه‌ویه كرێكاری سه‌ره‌ڕای هه‌موو ئه‌م پێشڕه‌وییانه‌ی، بۆ گه‌یشتن به خاڵه دڵخوازه‌كانی، ڕێگایه‌كی دوورودرێژی له‌به‌ره. به‌ڵام ئه‌م خاڵه دڵخوازانه چین؟ كرێكاران گۆڕهه‌ڵكه‌نی نیزامی سه‌رمایه‌دارین كه هه‌نگاوی یه‌كه‌میان ڕووخاندنی كۆماری ئیسلامییه. بۆ نزیك بوونه‌وه و سه‌ره‌نجام گه‌یشتن به‌م ئامانجه پێویسته كاری فراوان ئه‌نجام بدرێت كه گرینگترینه‌كه‌یان پێگه‌یاندنی ڕێكخراوی سیاسی، پیشه‌یی و چینایه‌تیی ئێستایه. سه‌ندیكای كرێكارانی هه‌فت ته‌په له به‌یانییه‌ی ١٦ ڕه‌زبه‌ریاندا، ئه‌نگوستیان له‌سه‌ر ئه‌م بابه‌ته گرینگه داناوه و له‌وه‌ش واوه‌تر نووسیویانه:\n“چینی كرێكار پێویسته له چه‌ندین به‌ره‌دا به‌شه‌ڕ بێت، سه‌ركه‌وتنی ئێمه پشت به‌ستن به هێزی خۆ و ڕێكخراوی سه‌ر‌به‌خۆمانه. یارمه‌تی گه‌یاندن به ڕێكخراوبوونی هه‌رچی زیاتری ناوه‌نده كرێكارییه‌كان، هاوڕێیه‌تی و هاوكاری به‌شێوه‌ی سه‌رتاسه‌ری، بۆ چینی كرێكار زه‌روورییه.\nپێویسته چینی كرێكار له مه‌سیری خه‌باتدا، ڕێكخراوه پێویسته‌كانی خۆی پێكبێنێت و له جه‌رگه‌ی ئه‌م خه‌باته‌دا به‌سه‌رنجدان به باروودۆخ، بتوانێ ئاسته جۆراوجۆره‌كانی ڕێكخستن بخاته ده‌ستووری كاره‌وه.\nڕێكخراوی سه‌ربه‌خۆی كرێكاران، به‌ده‌ستی خودی كرێكاران و به هێزی كرێكارانه‌وه مومكینه“.\nراگەیاندنی دەبیرخانەی کۆمیتەی ناوەندی کۆمەڵە ماڵئاوایی لە ژیانی تێکۆشەرێکی خۆشناوی کوردستان، کاک میرزا محەممەد حۆسەین پناهی لە شاری سنە بە داخێکی گرانەوە ئاگادار بووین کە تێکۆشەرێکی ناسراوی کوردستان و باوکی دوو گیانبختکردووی رێگای ئازادی، کاک "میرزا محەممەد حۆسەین پەناهی" بە هۆی نخۆشی و چەند رۆژ لە کۆمادابوون، ئەمرۆ چوارشەممە ٢٤خەرمانانی ١٤٠٠هەتاوی لە نەخۆشخانەی "تەوحیدی" شاری سنە ماڵئاوایی لە ژیان کرد. بریارە تەرمی کاک میرزا لە ئاوایی "قرووچیا" لە شوێنی ژیانی بە خاک بسپێردرێت. کاک "میرزا محەممەد حۆسەین پناهی" ئینسانێکی دڵسۆز، مێهرەبان و خۆشناو لە نێوخەڵکی شوێنی ژیانی و ناوچەکە بوو . کاک میرزا و هاوسەری دڵسۆز و هاورێی ژیانی ، دایە "شەریفە" لە ماوەی ساڵانی رابردوودا بە هۆی چالاکی رۆڵەکانیان تووشی زۆر ئازار و ئەزیەت و ستمکاری کۆماری ئیسلامی هاتن ، بەڵام هەرگیز سەریان بۆ داگیرکەران دانەنەواند . دوو جگەرگۆشەی ئەم بنەماڵە ، بە ناوەکانی " ئەشرەف و رامین حۆسەین پەناهی" وەک دوو زیندانی سیاسی، و چەند کەسی نزیکی دیکەیشی ، بە دەستی جەلادانی کۆماری ئیسلامی گیانیان بختکرد و بوون بە ئازار و پەژارە بۆ سەر جەستی لاواز ، بەڵام تەسلیم نەبووی کاک میرزا . کاک میرزا یەکێک لە باوکە خۆشناو و کۆڵنەدەرەکانی شۆرشی کوردستانە کە لەم ساڵانەی دواییدا ئازار و رەنجی زۆریان کێشا ، بەلام بە راوەستانی سەربەرزانەیان بوون بە هێمای خۆراگری دژ بە کۆماری ئیسلامی و پشت و پەنای تێکۆشەرانی سیاسی کۆڵنەدەر و ماڵەکەیان بەردەوام شوێنی تێکۆشەرانی سیاسی خەباتکار بوو. ئێمە لە لایەن هەموو ریزەکانی کومەڵەوە، سەرخۆشی گەرمی خۆمان پێشکەش بە "دایە شەریفە" هاوسەر و هاورێێ ژیانی کاکە میرزا، هاورێیان ئەمجەد و رەفێق و هەموو بنەماڵەی بەرێزی


بەوێنە: یانەی سیروانی نوێ لەیاریگای خۆی دوو خاڵی گرنگ و یەكەمی ریزبەندی لەدەست دەدات\nناوخۆیی :: 07/11/2019 :: 158 جار بینراوە\nیازدە کچێن دهۆکێ بۆ هه لبژارتیێ فوتسالا ئیراقێ هاتینە داخوازکرن\nلەیاریگاكانی كوردستان ركابەریەكانی هەفتەی سێیەمی خولی نایابی كوردستان كۆتایی هات‌و یانەی سیروانی نوێ لەیاریگا‌و لەبەردەم هاندەرانیدا میوانداری دهۆكی كردو یاریەكەش بە2گۆڵ بۆ هەردوولا كۆتایی هات.\nیانەی سیروانی نوێ لەیاریگای خۆی جگە لەدەستدانی دوو خاڵی گرنگ ریزبەندی یەكەمی خولەكەشی بۆ یانەی سۆران لەدەستدا.\nگێمی یەكەم یانەی سیروان بەهێرشكردن دەستی بەیاری كرد‌و لەخولەكی 11 میلاد عەبدولوەهاب گۆڵی یەكەمی سیروانی نوێی تۆمار كرد.\nدوای ئەو گۆڵە یانەی میوان باشتر دەركەوتن‌و لەخولەكی 32مستەفا حەسەن گۆڵی بەرامبەری دهۆكی تۆمار كردەوە، هەر لەم گێمەدا نێچیرڤان شوكر نەیتوانی سود لەلێدانێكی سزا ببینێت‌و گۆڵپارێزی سیروان تۆپەكەی دوورخستەوە.\nگێمی دووەم یانەی دهۆك باشتر بینران‌و سیروانیش كشانەوە نێو یاریگای خۆیان، بەڵام بەپێچەوانەوە جارێكیتر یانەی سیروان دەستپێشخەری كرد‌و لەخولەكی 62میلاد عەبدولوەهاب گۆڵی دووەمی خۆی‌و یانەی سیروانی نوێی تۆمار كرد.\nدوای ئەو گۆڵە فشارەكانی یانەی دهۆك زیاتر بوو بۆ سەرگۆڵی خاوەن یاریگا سەركەوتووش بوون لەیەكسان كردنەوەی ئەنجامەكە پێش دوو خولەك لەكاتی زیاد كراو لەرێگەی چیا نازی.\nلەكۆتاییشدا یاریەكە بەدوو گۆڵ بۆ هەردوولا كۆتایی هات‌و بەخاڵێكیش یاریگایان جێهێشت.\nبەرهەم عەلی كاپتنی یاریزانی یانەی سیروانی نوێ وتی:" هەوڵماندا لەسەر ئاست‌و ئەنجامەكانی دوو یاری رابردوومان بەردەوام بین، بەڵام بەداخەوە بەهۆی هیلاكی یاریزانان‌و لەدەستدانی هێرشەكان وایكرد كە تەنها خاڵێك بەدەست بێنین، هەرچەندە ئێمە لەیاریگای خۆمان یاریمان دەكرد پێویست بوو سێ خاڵەكە بەدەست بێنین.\nلەلای خۆیەوە جاسم محەمەد یاریزانی یانەی دهۆك ئەوەی خستەڕوو:" سوپاس بۆ خوا بۆ ئەو ئەنجامە، هەرچەندە ئێمە بۆ سێ خاڵی یاریەكە هاتبوینە سلێمانی، هەروەها دەبوایە لەگێمی یەكەم سەركەوتوو بین، بەڵام هێرشبەرەكانمان سەركەوتوو نەبوون، بەڵام بەگشتی تیپەكەمان زۆرباشبوو بەدرێژایی 90خولەكیش ئێمە باشتر بووین.\nلەیاریەكیتری ئەم هەفتەیەدا یانەی دەربەندیخان لەیاریگا‌و لەبەردەم هاندەرە زۆرەكەیدا میوانداری برایەتی شاری هەولێری كردو لە ئەنجامدا بێ گۆڵ تەواو بوو.\nسەرەڕای لەدەستدانی چەندین هێرش لەلایەن یاریزانانی هەردوو یانەوە، بەڵام بەدرێژایی 90خولەكی یاریەكە تۆری گۆڵی هیچ یانەیەكیان نەهەژێنراو لەكۆتاییشدا یاریەكە بەبێ گۆڵ كۆتای هات.\nپێنج یاریزان و سێ راهێنەر‌و یانەیەكی كوردستان بەباشترینەكانی گۆڕەپان‌و مەیدانی عێراق هەلبژێردران\nئەستێرەیەکی هەڵبژاردەکە تایبەتتمەندییەكانی دەستەی كاتی تۆپی پێی عێراق ئاشكرا دەكات


ڕێککەوتنەکەی پەکەکە و تورکیا! – لڤین پرێس\nلەم ڕۆژانەدا گوێم لە گفتۆگۆیەکی فازڵ میرانی، سکرتێری مەکتەبی سیاسیی پارتیی بوو لەگەڵ یەکێک لە میدیاکانی حزبەکەیان، پێشکەشکارەکە پرسیاری ئاراستەکرد لەسەر ئەوەی قسەی چییە لەسەر شەڕی نێوان گەریلاکانی پەکەکە و سوپای تورکیا لە خاکی ھەرێمی کوردستان، کاک فازڵ لە وەڵامدا وتی؛ “گومانم لەو شەڕە ھەیە، چونکە پەکەکە دێتە ناو خاکی ھەرێمی کوردستان و تورکیاش بەدوایدا دێت”. کاک فازڵ بەڕاشکاویی نەیوت کە ڕێککەوتن لە نێوان پەکەکە و تورکیا ھەیە، بەڵام مەبەستەکەی ھەر ئەوەبوو تورکیا و پەکەکە بە ڕێککەوتن ئەم شەڕە دەکەن بۆ ئەوەی ئەزموونی باشوری کوردستان لەناو ببەن، چونکە لە دیدی کاک فازڵەوە ئەم شەڕە ھۆکارەکەی پەکەکەیە کە تورکیا دێتە ناو خاکی ھەرێمی کوردستان.\nباشە کاک فازڵ با بڵێین قسەکەی تۆ ڕاستە و پەکەکە سوپای تورکیا پەلکێش دەکات بۆ باشوری کوردستان، گریمان ئەو ڕێککەوتنەشی کە تۆ باسی دەکەیت ھەیە، بەڵام خۆ دەبێت ئەوەش بپرسین ئەی بۆچی پارتی لەو ھێرشانەدا ھاوکاریی سوپای تورکیا دەکات؟ مادام ھێندە بەتەنگ ئەزموونی ھەرێمی کوردستانەوەیە بۆچی لە ھەواڵگرییەوە بگرە تا خۆشکردنی زەمینەی ھێرشکردن، ھاوکار و ھەماھەنگی سوپای تورکیان؟ ئێ ئەگەر قسەکەی تۆ وابێت خۆ دەبێت ئێوە کە خۆتان بە خاوەنی باشوری کوردستان دەزانن، پێش ھەموو کەس دژی ئەو ھێرشانە بووەستنەوە، بەڵام ئێمەی خەڵک لە گۆڕەپانی سیاسیی و ئابووریی و سەربازییدا پێچەوانەی ئەمە دەبینین.\nلەڕاستییدا ئەوەی ئێمە لە واقعدا دەیبینین، تورکیا پێویستی بە پەکەکە نییە بیھێنێتە باشوری کوردستان، بەڵکو ئێوە ھەرخۆتان باشورتان لەڕووی ئابووریی، سیاسیی، کەلتووریی و سەربازییەوە لەسەر سینییەکی زێڕین ڕادەستی تورکیا کردووە، بۆ نموونە؛\n*ئێوە ڕێککەوتنی ٥٠ ساڵەتان لەگەڵ تورکیا ئیمزاکردووە و سامانی سەرزەوی و ژێرزەویی ھەرێمی کوردستانتان لەسەر سینییەکی زێڕین پێشکەشی تورکیا کردووە.\n*ئێوەبوون ساڵی ٢٠١٥ ئەوکاتەی کورد و ھەدەپە لە باکوری کوردستان لە ھەستیارترین قۆناغدابوون، سەرۆکەکەتان بە شانازییەوە دوای ئەردۆغان دەکەوت و بەناو شارە کوردییەکاندا بانگەشەی ھەڵبژاردنی بۆ دەکرد.\n*ھەر ئێوەن ڕێنوێنیی تورکیاتان کردووە بە قوڵایی ٤٠ کیلۆمەتر بێتە ناوچەکانی کانی ماسێ، بامەڕنێ، برادۆست و بادینان، تەنانەت ئێوە بە ئاشکرا و بەنھێنیی ھەماھەنگیی ھەواڵگریی تۆکمەیان لەگەڵ دەکەن.\n*ھەر حکومەتەکەی ئێوە نییە ھەرێمی کوردستانی کردووەتە بازاڕی ساغکردنەوەی کاڵای تورکیی و بڵاوکردنەوەی بیر و کەلتوور و زمانی تورکیی لەڕێگەی میدیا و خوێندنگە و زانکۆ تورکییەکانەوە.\nدنیابینیی کاک فازڵ و ھاوبیرەکانی دیکەی دەمانخاتە بەردەم پرسیارێکی بنەڕەتییەوە، ئایا پەکەکە لاواز ببێت یان لەناوبچێت چارەنووسی پەدەکە چی لێ دێت؟ ئایا بیریان لەوە کردۆتەوە؟ ئایا چارەنووسی پەدەکە ھەمان ئەو چارەنووسە نابێت کە لە ساڵی ١٩٧٥لە دوای ڕێککەوتنی جەزائیرەوە توشی بوو؟ ئایا جوڵانەوەیەکی وەکو پەکەکە کە لە ئێستادا گەورەترین جوڵانەوەی سیاسی کوردستانە و کاریگەری ئەرێنی لەسەر ھەرچوار لای کوردستان و دەرەوە ھەیە، لاواز ببێت، چی سوودێکی ھەیە بۆ دۆزی کورد؟ ئایا دۆزی کورد قازانج دەکات یان زیانی بەردەکەوێت؟ ئایا بیریان لەوە کردووەتەوە کە مەزنبوونی پەکەکە و ھەنگاوەکانی پەکەکەیە تورکیا و حکومەتی ئاکەپەی ناچار کردووە، کە زیاتر گرنگی بە بەرزانی و پەدەکە بدەن؟ لاوازبوونی پەکەکە بەھای ئەوانیش کەم دەکاتەوە و ڕەنگە لە نزیکترین کاتدا دەستبەرداری پەدەکە ببن!.\nبەھەر حاڵ نامەوێت زیاتر لەسەر ئەو بەرنامەیە قسە بکەم، ئەوەی مەبەستمە ئەوەیە ئەو نەفەسەی کاک فازڵ قسەی پێدەکرد ھەمان ئەو نەفەسی ئەو زنجیرە وتارانەیە، کە ڕاگەیاندنەکانی پارتی لە ساڵی ١٩٩٢ دا بڵاویان دەکردەوە و بەسەردێڕی”پەکەکە بۆچی وا دەکات؟!” لەو زنجیرە وتارەدا بەھەموو شێوەیەک نووسەرانی وتارەکە ھەوڵیان دەدا ڕووی ڕاستی پەکەکە بشارنەوە و لە جێگەی ئەوە تابلۆیەکی قێزەون بۆ پەکەکە دروست بکەن و جەماوەری باشووری کوردستانیش لە دژی پەکەکە ھان بدەن و ئامادەی بکەن بۆ شەڕێک کە تەنیا خزمەتی دوژمنانی دەکرد، لە ئەنجامیشدا لە پاییزی ئەو ساڵەدا بەھاوکاری سوپای تورکیا ھێرشیان کردە سەر بنکەکانی پەکەکە لە ناوچە سنووریەکان.\nئەوەی ماوەتەوە بیڵێم تەنھا ئەوەیە، کە ئێستا ساڵی ١٩٩٢ نییە، جەماوەری کوردستان لەو سەردەمە وشیارترن و باشتر پارتی و پەکەکەش دەناسن، ھەر بۆیە ئەو بەرنامانە ناتوانێت ھەمان ڕۆڵی وتارەکانی ساڵی ١٩٩٢ ببینێت و خەڵک لەوە وشیارترە، کە بەو قسانە ئیتر فریو بخوات.\nئەمڕۆ ژنێکی دیکە لە هەڵەبجە بەرپرسیارێتی ئیداری وەرگرت


بیرکردنەوە - كاتێك هه‌ره‌وه‌زی ده‌بێت به ده‌ستگا\nكاتێك هه‌ره‌وه‌زی ده‌بێت به ده‌ستگا\nكاتێك هه‌ره‌وه‌زی ده‌بێت به ده‌ستگا:\nله ستایشی لیژنه‌ی كاری هه‌ره‌وه‌زی خانه‌قین\nله ماوه‌كانی رابردوو له یه‌ك دوو پۆستدا ئاماژه‌م به دینامیك و بزاوتی هه‌ره‌وه‌زی له شاری خانه‌قین كرد. ئه‌م دینامیكه له لایه‌ن كۆمه‌ڵێ كه‌سی خۆبه‌خشه‌وه كه‌وتۆته سه‌رپێ و هه‌موو كار و چالاكیه‌كانیشیان واده‌ریده‌خات كه له گه‌شه‌كردن و نشونمایه‌كی به‌رچاودان. كار و چالاكیه‌كانی ئه‌ندامانی لیژنه‌ی هه‌ره‌وه‌زی فره فۆرمن و زۆر لایه‌ن و بواری ژیان و كۆمه‌ڵگایی له خۆده‌گرن. هه‌ر له نوێژه‌نكردنه‌وه‌ی شوێنه گشتیه‌كانه‌وه بگره (وه‌ك خوێندنگا، شه‌قام، ڕێگاوبان…)، تا بواری تایبه‌ت وه‌ك نوێژه‌نكردنه‌وه‌ی شوێنی نشته‌جێی خێزانی كه‌م ده‌رامه‌ت، هاوكاریكردنیان…به هه‌ر حاڵ، لیژنه‌ی هه‌ره‌وه‌زی خانه‌قین پرۆژه‌گه‌لێكی دی گرنگیان له به‌رده‌ستدایه وه‌ك دروستكردنی نۆرینگه‌یه‌كی خۆبه‌شی هه‌ره‌وه‌زی، تد.\nسه‌ره‌ڕای گیانی خۆبه‌شی، زۆری كاره‌كانیان و سه‌نگینی پرۆژه‌كانیان لیژنه‌ی هه‌ره‌وه‌زی خانه‌قین سودی له كه‌مترین ئاوڕدانه‌وه‌ی میدیا و رۆژنامه‌كان نه‌بینیووه. له كاتێكدا، شێوازی كاركردن و چونه ڕێوه‌ی ئه‌م بزاوته خۆبه‌خشه هه‌ره‌وه‌زییه له خانه‌قین زۆر له‌وه زیاتره كه ته‌نها له دیدگای پرۆژه‌یه‌كی هه‌ره‌وه‌زیه‌وه ته‌ماشا بكرێت. له راستیدا ئه‌م بزاوته زۆرینه‌ی سیفه‌ت و توخمه‌كانی ده‌ستگای تێدایه. ئه‌م بزاوته بۆته دامه‌زراوه و له لیژنه‌یه‌كدا رێكخراوه. ئه‌م لیژنه‌یه كۆبونه‌وه، به‌رنامه، رۆژمێری كار، تد تایبه‌ت به خۆی هه‌یه. جگه له بوونی دیاریكردن رۆڵ بۆ هه‌ر ئه‌ندامێكی، پاشان ئاماده‌یی دابه‌شكردنی كار و چالاكی له نێوان كه‌سه خۆبه‌خشه‌كانی.\nئه‌م بزاوته ده‌ستگایه چونكه زمانی تایبه‌ت به خۆی هه‌یه: ئه‌وه‌تا له جیاتی زاراوه‌ی <به‌خشین>، زاراوه‌ی <به‌شداری> به‌كارده‌هێنن. پاشان كار و چالاكیه‌كانیان له خانه‌ی <خێر و حه‌سه‌نات>دا تۆمارناكه‌ن، به پێچه‌وانه‌وه وه‌ك <هه‌ره‌وه‌زی>، <خۆبه‌خشی>…ده‌یناسێنن. ئه‌م بزاوته ده‌ستگایه چونكه لۆژیكی تایبه‌ت به خۆشی هه‌یه. ئه‌وه‌تا كاری به‌خشین و هاوكاری له‌و دونیابینیه زاڵه دوور ده‌خه‌نه‌وه كه هه‌موو <یارمه‌تی> و <كۆمه‌كێك> ده‌باته‌وه بۆ دین و لۆژیكی <خێروخێرات>. به مانایه‌كی دی، ئه‌م ده‌ستگایه هاوكاری و پشتیوانێكانی بۆ ئه‌وانی دی ده‌كات به پرسێكی كۆمه‌ڵگایی بۆ ئه‌وه‌ی هه‌موو مرۆڤه‌كان به‌ده‌ر له جوداییه ئاینی و مه‌زهه‌بیه‌كان به ده‌وری هاوكاری یه‌كتر و ده‌ستگرتنی یه‌كتردا كۆبكاته‌وه.\nئه‌م ده‌ستگایه خودان دونیابینی تایبه‌ت به خۆیه‌تی و ده‌یه‌وێت كۆمه‌ڵگا له ئافاتی سه‌رمایه‌داری و لۆژیكی <هه‌ر كه‌س بۆ خۆی> رزگار بكات. ئه‌م ده‌ستگایه ده‌یه‌وێت كایه‌ی ئابوری لۆژیك و دونیابینی خۆی به سه‌ر كۆی كایه‌كانی دیدا نه‌سه‌پێنێت، واته ڕێگری له‌وه بكرێت كه <لۆژیكی قازانج و كه‌ڵه‌كه‌بوون> ببێته بنه‌ما و ڕێسای كۆی چالاكیه مرۆییه‌كان. بۆیه لیژنه‌ی هه‌ره‌وه‌زی خانه‌قین ده‌یه‌وێت كۆمه‌ڵگا به‌و ئاقاره‌دا ئاراسته بكات كه خودی خۆی خۆی ڕێكبخات، هه‌ر خۆی مشوری خۆشی بخوات. راسته، هه‌ندێك ره‌خنه له‌م جۆره ده‌ستپێشخه‌ریانه ده‌گرن و پێیانوایه نابێت كۆمه‌ڵگا ببێته جێگره‌وه‌ی ده‌وڵه‌ت و له جیاتی ده‌وڵه‌ت به هانای خۆیه‌وه بێت. سه‌ره‌ڕای دروستێتی ئه‌م ره‌خنه‌یه، به‌ڵام ناشبێت له‌و شوێنه‌ی ده‌وڵه‌ت بێده‌ربه‌ستانه مامه‌ڵه له‌گه‌ڵ بێده‌رامه‌ت و بێلانه‌كانی كۆمه‌ڵگا ده‌كات، كۆمه‌ڵگا به هانای ئه‌مانه‌وه نه‌یات. ناكرێت به ناوی به‌جێهێشتنی په‌یوه‌ندیه كۆمه‌كیه‌كان بۆ ده‌وڵه‌ت، كۆمه‌ڵگا له ئاست كه‌مده‌رامه‌ت و لانه‌وازه‌كانی بێده‌ربه‌ست و خوێنسارد بێت.\nبه هه‌ر حاڵ، ئه‌وه‌ی له خانه‌قین ده‌گوزه‌رێت بۆته ده‌ستگا و له زۆر رووه‌وه نوێیه و خه‌سڵه‌تی پێشه‌نگی هه‌یه. بۆیه ئومێده‌وارم میدیاكان به چڕی ئاوه‌ڕ له كار و چالاكیه‌كانیان بده‌نه‌وه.\n03/08/2019 13:16:19 | 362 |


ل بەر ڕۆشنایا عەقلێ ژنی، چاڤەرێی عەرد هەژینەکێ ببن! – KurdRawm\nرامیار ئەحمەد/ لەندەن\nدەما د هەر کۆنجەکا وارێ مندا شەمالکەک ڕوشەنگەریێ گەش ببیت، تاریکیخوازەک ژ کەڤلێ خوە دەردکەڤیت و تارماییا خوە بسەردا، د پۆشیت. هەڵبەتە، شەمالکا ڕۆشەنگەریێ، یا دبن ڕۆشنایا چریسکێن گەشەکرنا عەقلێ ژنێدا، دبەرامبەردا تارماییا نێرسالاریێ، دناڤ جڤاکێ مەدا ئاستەنگەک گەلەک مەزنە و هەردەم پێشڤەچوونێن عەقلانی رەتدکەت، ئەڤ هەلوێستەژی بەرهەمێ فەلسەفەکا لاهوتییە، کو لسەر ئەساسێ دڕندایەتیێ دژی مرۆڤایەتی و عەقلانیەتێ هاتیە ئاڤاکرن. نێرسالاریێ، پێل دویڤ پێلێ، ڕەوشەنبیرێن تۆندڕەو یێت بەرهەم ئیناین، هەڵبەتە کەرب و کینا وان د ئاراستەی ژنێدا ناهێتە وێناکرن، ئەوان گۆمانا ل هەمی جۆلە و راوەستان و نەرم و نیانا ژنێ هەی.\nد کەسایەتی و دونیا-بینینیا نێرسالاریێدا، سەخمەراتی غەریزێ، پێکەنینا ژنێ حەلالە و ئێخسیرا وێ غەریزێیە. لێ گرنژینا ژنێ، دناڤ جڤاکیدا، نە تنێ شەرم و هەتکبەرییە، بەلکو بێئەندازە ب مەترسیداری وێنادکەن، تا وی ڕاددەی کو ئیماندارێن سادە وساکار، هەروەها ئەکتیڤڤانێن د ناڤ جڤاکییدا ب گۆنەهبار نیشان د دەن. هاوارا وان د هەمی گۆتار وبانگەوازێن واندا، وێ چەندێ دەردخەن؛ کو ژن خراپەیە، ژن بەلایە – فەنابوونە- ژن دوماهیا دونیایێ یە!!!! هەڵبەتە، هێشتا ڤێ نۆخبا ئۆسولیا تاریکخواز، چ جوورە لێگەرین و دویڤچوون ئەنجامنەداینە، کو بزانن ژن چەوا چاکەیە، ژن چەوا پەروەردە و چرایە، کا ژن جەوا مودێرنیزمە و چەوا کانیا دلوڤانیێ یە، ئەوان هێشتا سەرێ خوە هلنەدایە و پرس نەکریە، کا بۆچی دناڤ هەر جڤاکەک ئازاد و پێشکەفتیدا، ژنا ئازاد – سەرەتایا ئازادیا جڤاکینیێ یە، وە ئازادیا وێ بوویە دەستپێکا بەرپاکرنا خوەشگۆزەرانیەکا بەرفرە‌ه و هەمەڕەنگ و هەمەلایەنە بۆ هەر تاکەکی دناڤا جڤاکێن ئارام و سەربەستدا.\nئەو ڕەوشەنبیرێن، خوە ل پشت پەردا نوخبا مەلا و قەشە و رەهبەرێن ئۆلیدا د ڤەدشێرن و بێ شەرمنانە پرسیارا هندی دکەن ” ئایا ژنێ عەقل و روح هەنە؟ بەرسڤا وان ئەوە، هەمی جڤاکێن ئازاد و سەربەست بەرهەمێ ئازادی و سەربەستیا روح و عەقلێ ژنێ نە، بەرهەمێ ئازادی و سەربەستیا لەنج و لاریا ژنێ نە، بەرهەمێ نازکی و جوانیا عەقلێ وێ نە. بەس وەک رۆژا ڕوناک ئاشکرایە، کا بۆچی ژن، هەرتم کەفتییە بەر هێڕش و تارمایا ڤان کەڤنە پەرستان، ئەو بێ ئەگەر هندە دژی جولەیێن هزری یێن ژنێ نە دەرکەفتینە. حەقێ وانە ژ ژنێ بترسن، چونکی ئەو باش دزانن دوماهیا وان، قرکرنا عەقلێ وان، بنبڕکرنا وێ تارمایا ئەو بسەر جڤاکێ مەدا دبارینن، یێت دەستێ ژنێ دا. ئەڤ کەڤنە-ئەقل-پەرستیێت هەنێ، دێ بنە ئێخسیرێت عەقل و جوانی و نازکی و دلوڤانیا دلێ دایکان و پەرۆشیا خوشک و هەلگرێن ئازادیا ژنان. هەر جڤاکەک بڤێت ئازادیا هزری و خۆشگۆزەرانی و دادپەروەریا کومەڵایەتی بەرقەرار ببیت پێدڤییە قەدەرا عەقلگەراییا بووگەنا شێخ و مەلا و بەگو ئاغا و رەهبەران دیارکەت و ژناڤبەت.\nئەگەر د چەند چەرخ و کاتاندا، عەقلێ نێرسالاریێ چەند پێشکەفتن خوە پەرست بخوەڤە دیتبن، لێ نەشیایە خوە ژ کارتێکرنا عەقلێ کەڤنە پەرستێن شێخ و ئاغا و بەگ و قەشە و مەلا یان رزگاربکەت، لێ چ گۆمان تێدا نینە، کو ژنا مێشک ڤەکری و ئازاد، دێ شێت ڤی کەلتورێ ژینگە-دوژمن ب ڕ‌ه و ڕیشالڤە ژ ناڤمە راکەت. کاروانێ ژناڤبرنا ڤی جورە عەقلێ بسەرڤەچوویی – یێ دەست پێکری. هێدی هێدی ژن ماموستایە، پزیشکە، یاسا دانەرە، پارێزەرە، هەم شەرڤان و هەم بەرەڤان و سیمبۆلا ئازادیێ یە. هێدی هێدی یا پورتێ عەقلێ نێرسالاریێ دهەرشینیت، هێزا وێ یا خورتر دبیت، ئەو هێزا هێشتا بەگ و ئاغا و مە لایێت مە، مەودایێ وێ نەدیتی و هەرگیز هزرژی تێدا نەکری. ئەو شیانێن رەنگین و جوان و ڕوندک-رێژ و سەرسورهێنەرێن ژن د ناڤ جڤاکێ مەدا – دا دچینیت، هێدی هێدی دێ بەربنە گیانێ ڤان کەڤنە پەرستان. دبیت ئەو رۆژە نەیا دوور بیت، رۆژا عەقلێ نێرسالاریێ دهەلوەریت و هەمی بەرەڤانێن خوە ژ دەست دەت و دمینتە بێ خوەدان، هەم عەشیرەت دمینتە بێ ئاغا و بەگێن خوە، هەم کەڤنە پەرست دێ میننە بێ مەلا و قەشە یێن خوە. ئەڤە هەمی دێ بنە ئێخسیرێت عەدالەتا بەرهەمێ ڕەوشەنگەریا وی جڤاکی، ئەو جڤاکێ ژن تێدا ئازاد و سەربەست خوە دبینیت. هەلبەتە، دادپەروەری و یەکسانیا جڤاکێ ئازاد، نانێریتە رەگەز و رەنگ و پلە و پایێ چ تاکەکی، نانێریتە عەشیرەت و حزب و مەلبەند و لەقێن تاکە کەسا.\nچێدبیت ل سەر ڤێ گۆتارێ، هندەک ژ خوەدان عەقلێ نێرسالریێ بێزارببن، ئەز پر ژ دل دخازم وان بێزاربکم، دبێژمە وان توڕەببن و ژ کەڤلێ خوە دەرکەڤن، موویێت سەرێ خوە قژ بکن، د تارمیا عەقلێ خوەدا هندا ببن، چونکی، هەرچەندە ژمارەک کێمن، لێ ژنا جڤاکێ مە، هێدی هێدی یا رێکا خوە د جڤاکی دا گەش دکەت و تارمایێ روناک دکەت، دێر دێر یا دچێتە د دیروکێ دا. ئێدی هەم ژن و هەم کەمایەتیەکا ڕەوشەنبیران، دزانن بێی هشیاربوونا ژنێ جڤاک ناکەڤیتە د کاروانێ شارستانیەتێدا، ئێدی هەست یا بهندێ دهێتە کرن، ئەگەر ژن هەمی ئەرک و بەرپرسیاریێت خوە نەهلگریت، جڤاکی چ خێر تێدا نامینیت، دێ توشی ئیفلیجبوونێ بیت.\nل ڤێرێ تشتێ هەرێ گرنگ ئەوە، ئەم ڕوو بکەینە تەیارێ نێرسالاریێ و بێژینێ؛ ئەو دونیایا دڕندایەتی، بەربارانکرن، کوشتن، دەستەسەرکن و هەتککرنا ژنێ تێدە دبیتە نەریت، ئەو دونیایە ب گەشبوونا عەقلێ ژنێ، دێ ژ گیانێ خوە دەرچیت. چونکی دڕندایەتیا نێرسالاریێ بەرانبەر ژنێ هەمی سنوور یێت بەزاندین. تشتێ دلخوەشکەر ئەوە، کو ژندوستیێ هەنگاڤ هاڤێتینە د قوناغەکا دیدا، ئاراستەیێن دلڤەکەر تێنە ئافڕاندن، ژندوستی مژویلی عەرد هەژینەکێ یە، دبیت ئەو عەرد هەژینە عەقلێ نێرسالاریێ دبنەڕەتدا ب هەژینیت، پانخوازیا تاریکخوازان هێدی هێدی یا ئێکسپایەر دبیت.\nژندوستی، ب واتەیا بەرقەرارکرنا یەکسانیێ، هێدی هێدی یا دبیتە دەستپێکەک کو تاریکخوازێن جڤاکێ مە، ڕەڤ ب ڕەڤ متمانێ د ناڤ خەلکێ خوە دا ژ دەست بدەن، هەلبەتە ئەو متمانە ژ دەستدانە دبیت ئاواتێن مە بکەنە واقیع، ئێدی ئەم خەونا ب ئاواتێن خوەڤە نەبینین، بەلکو د وان ئاواتاندا بژین، ئێدی داخواز نەکەین ونە بێژین “لمە بگەڕن ژ ڤێ خەوێ مە هشیار نەکەن”، ئێدی داخازا نیگارکێشیا وێ خەونێ ناکەین، چونکی ئەڤ ئەتکبەریێن ئەڤرۆ ل پێش چاڤێت مە ڕوو د دەن، دێ کەڤنە داڤێت عەقل و عەقلانیەتێ، دێ کەڤنە داڤێت دادپەروەری و یاسا و ریسایێت جڤاکەک ئازاد. یەکسانی و ئازادی و دادپەروەری و خوەشگۆزەرانی تنێ تێتە دابینکرن دەما ژن ئازاد دبیت و بەشداری د بنیاتنانا جڤاکی د دکەت. ئازادیا ژنێ واتە بەشداریا وێ د بوارێت بنیاتنانا یاسا و ریسا یاندا، واتە بەشداریەکا کاریگەر د چارەنڤیسێ جڤاکی دا، واتە بەشدارەیەکا یەکسان د وێنەکرنا سیاسەت و دەسەلاتێت رێڤەبرنا جڤاکی دا.


ڕاهێنەری فلامینگۆ لەسەر فرۆشتنی ڕێنێر بە ڕیاڵ هاتە دەنگ و ناڕازییە! – یاریگانێت\nدەستپێك/ئه‌مریکا/ڕاهێنەری فلامینگۆ لەسەر فرۆشتنی ڕێنێر بە ڕیاڵ هاتە دەنگ و ناڕازییە!\nڕاهێنەری فلامینگۆ لەسەر فرۆشتنی ڕێنێر بە ڕیاڵ هاتە دەنگ و ناڕازییە!\nیاریگا- خۆرخێ خیسۆس، ڕاهێنەری فلامینگۆ بە قووڵیی نیگەرانە لە چۆنێتی فرۆشتنی ڕێنێر خیسۆسی هێرشبەری یانەکەی بە ڕیاڵ مەدرید.\nڕەخنەکانی ڕاهێنەرە پورتوگالییەکە لە هەمبەر بەهای لاوە بەهرەدارەکەیە، کە بە بڕوای ئەو، نەدەبوو فلامینگۆ بەو نرخە ’30’ ملیۆن یۆرۆ دەستبەرداری ببێت، بەم شێوەیە بۆ تەلەفزیۆنی CMTV دوا و گوتی: “نابێت ڕێنێر بە 30 ملیۆن بفرۆشرێت. فلامینگۆ تا ئێستاش نازانێت چۆن بەها بۆ یاریزانەکانی دابنێت.”\nپێشتریش خیسۆس ڕایگەیاندبوو: “سێ یاریزانمان لە فلامینگۆ هەیە، یەکێکیان 17 ساڵە، ئەویتر 18 و دانەیەکیشیان 19 ساڵە. ئەوانە چەند یارییەک بە سەرەکیی بەشدارییان پێکراوە. وا بچووکترینەکەیان بر چەند ملیۆنێکی کەم دەفرۆشرێتە یەکێک لە گەورەترین یانەکانی ئەورووپا.”\nئەو ڕەخنانەی ڕاهێنەرەکەی فلامینگۆ لە کاتێکدایە کە چەند ڕۆژێکە گواستنەوەی ڕێنێری لاو بۆ مێرەنگیی یەکلایی بووەتەوە بە 30 ملیۆن یۆرۆ، لە کاتێکدا پێشتر یانەکەی 70 ملیۆنی وەک مەرجی هەڵوەشاندنەوەی گرێبەستەکەی دیاری کردبوو. بەڵام ئەو بڕە هێنرایە نیوە و، دواتر لەوەش کەمتر کرایەوە بۆ 30 ملیۆن. ڕیاڵ چاوەڕێی 19ی ئەم مانگە دەکات تا تەمەنی هێرشبەرەکە 18 ساڵ پڕ بکاتەوە ڕێکارەکانی گواستنەوەکە تەواو بکات.\nخۆرخێ خیسۆس، ڕیاڵ مەدرید، ڕێنێر خیسۆس، فلامینگۆ،\nسزا چاوەڕوانی كومان دەكات بەهۆی ناوبژیوانی كلاسیكۆوە\nدوو یاریزانی ڕیاڵ مەدرید ژمارەیەكی نایابیان تێپەڕاند دوای كلاسیكۆ


ماوەى ٢٧ ساڵ دەسەڵاتى پارتى ویەکێتى و دەرئەنجامە سیاسى و ئابورى و کۆمەڵایەتیەکانى (هەژارى و بێکارى و مشەخۆرى و گەندەڵى و تێکچونى پەیوەندیە کۆمەڵایەتى و چینایەتیەکان و بەرهەمهینان هەماهەنگى بەیەکاهەڵچونى پاشماوەى دەرەبەگایەتى و سەرمایەدارى کۆمبەرادور کە مایەى گیر خواردنى قەیرانى حوکمە لەم هەرێمەدا ....هتد). بارودۆخەکەى گەیاندۆتە ئاستێک, قەیرانە هەمە لایەنەکەى گەیاندۆتە پلەیەک. کە پێویست بە گۆڕانکاریەکى بنەڕەتى ئەکات لە هەموو بوارەکان دا.\nجەماوەرى وەلانراو جاروبار لێرەو لەوێ لە پێناوى ئەم یان ئەو خواستەیان دا ئەهاتنە سەر شەقام و بێزارى و ناڕەزاییان دەرئەبڕى. بەڵام یەکگرتو نەبون لەلایەکەوە سەرکردەشیان نەبو لەلایەکى ترەوە. بەم هۆیانەشەوە بەرنامەیەکى یەکگرتویان نەبو و جوڵانەوەکەشیان درێژەى نەئەکێشاو کاریگەر نەبو!! وە دەسەڵاتداران ـ یش گەمەیان پێ ئەکردن!!\nوا دیارە ئەو قەیران و بارودۆخەى کە بە کورتى دەست نیشانم کرد. هەروەها پەنگ خواردنەوەى بێزارى و ناڕەزایى بەشێکى زۆرى خەڵکى هەرێم, هەل و مەرج و زەمینەى لەبارى ساز داوە بۆ وریاکردنەوەى حزب و کۆمەڵ و ئەو بزوتنەوانەى کە خۆیان بە چەپ دائەنێن. بەرەو خۆرێکخستن و کۆڵینەوە لەو کێشەو گرفتە کەڵەکە بوانەى کە ڕۆژگارى ڕابوردو بەرهەمى هێناوە!! بۆ پێک هاتن لەسەر بەرنامەیەکى گونجاو کە وەڵام و چارەسەر بێت بۆ کێشەى هاووڵاتیان. چارەسەربێت بۆ وەزعە سیاسیەکە... کاتى ئەوە هاتوە کە چەپ بە کردەوە لە مەیدانى خەبات دا بیسەلمێنێ کە (چەپە) کە هێزى گۆڕانکاریەکى پێشکەوتوانەیە.\nکاتى ئەوە هاتوە کە فیکرو ئایدۆلۆجیە جیاجیا کانیان بخەنەلاوە, بگەڕێن بە دواى ئەو خاڵ و ئەرکە زۆر و زەبەندانە دا کە بە زەقى سەریان هەڵداوە و چاوەڕوانى چارەسەرکردن ئەکات. بە واتایەکى تر بۆ ئەوەى ببن بە سەرکردەى تێکۆشانى ئەو جەماوەرە بەش و ماف خوراوەى چاوەڕوانیان ئەکات.\nگومان لەوەدا نیە کە چارەسەرکردنى قەیرانە چەق بەستوەکانى وڵات و هەروەها قۆتاغە سیاسى و ئابورى و کۆمەڵایەتیەکە, پێویستى بە خەباتى بە کۆمەڵ بە هاوپەیمانیەکى نیشتمانى یەکگرتو هەیە, بە بەرنامەیەکى یەکگرتو هەیە, بە ڕێکەوتن هەیە لەسەر نەخشە ڕێگایەکى هاوبەش. لەسەر جۆرى چالاکیەکان... چونکە ئەرکەکانى ئەم قۆناغەى وڵاتەکەمان ئەوە ئەخوازێ و هەر لەم رێگەیەشەوە سەرکەوتن مسۆگەر ئەکرێ.. لەلایەکى تریشەوە ڕۆژگارى ڕابوردو سەلماندى کە هیچ کام لەو حزب و لایەنانە بەتەنها نەیانتوانیوە و ناشتوانن ئەو گۆڕانکاریەى کە پێویستە ئەنجامى بدەن. وەبا دەرز و پەند لە ڕابوردوى خۆیان وەربگرین لە ئاستى خواست و ویستى گەلەکەمان و قۆناغەک دابن.


زۆربەی گەلانی دنیا لە ئەزموونی شکستەوە ( سەربازی ، سیاسی ، ئابووری )کیانێکی تۆکمەیان بۆ خۆیان دروستکردووە کورد نەبێت . کورد لە شکستدا لە دایک دەبێت ، لە شکستدا دەژی و بە شکستەوە دەمرێت . مردنی هەموو سەرکردەکانی کورد ، مردنێک بووە لە شکستدا . لەناو ئەو دنیای شکستەدا سیاسەتی شکست چەند بارە دەکرێتەوە .\nلەماوەی ساڵی ڕابردوودا کۆمەڵێک شکستی گەورە بەسەر ئینسان و حیزب و سیاسەت و سوپای کورددا هاتووە کە بەر هەر گەلێکی دیکە کەوتبا ئێستا بە سەدان پێداچوونەوەی مێژوویی بەخۆیدا دەکردەوە ، هەموو بوونی خۆی تەرخان دەکرد بۆ چارەسەری . تەنانەت تاقمێکی بێ دەماغی وەکو داعش لەپاش شکستە سەربازیەکانیەوە ، خەریکی پێداچوونەوە و چارەسەری پرسی شکستەکەیەتی . کەچی کورد نا .\nلەنێوان ٢٥ ی سێپتەمبەری ٢٠١٧ دا ، تا ئەمڕۆ ، ئێمە کۆمەڵێک شکستی قورسمان خواردووە :\nشکستی ڕیفراندۆم و لەدەست دانی نیوەی خاکی هەرێمی کوردستان .\nشکستی لەدەستدانی عەفرین .\nشکستی ئۆپۆزسیۆنی سیاسی لەهەرێمدا و لەدەستدانی نیوەی دەنگەکانی لە هەڵبژاردنەکاندا .\nشکستی ئابووری و قوڵبوونەوەی قەیرانی دارایی .\nشکستی پێگە و ڕۆڵی کورد لە سیاسەت و هاوکێشەکانی ناوچەکەدا .\nشکستی حیزبە کوردیەکانی رۆژهەڵاتی کوردستان . بەتایبەتی نامەکەی ئێران لە ڕێگای بۆردمانی رۆکێتەکانیەوە .\nشکستی پەیوەندی نێوان پەکەکە و یەکێتی . ئەگەری بەرزبوونەوەی ئاستی کێشەکەیان تا ناکۆکی سەربازی و پێکدادان .\nشکستی پێگەی کورد لە ناو حکومەتی نوێ ی عێراقدا ... هتد\nبەم هەموو شکستەوە کورد ناتوانێت پێداچوونەوەیەک بە پەیوەندی کورد و کورد خۆیدا بکات و هەوڵی چارەسەری پرسی شکستەکانی بدات. بۆیە چاوەڕوانی شکستی ترسناکتر دەکرێت لەناو پرۆژە شەڕانگێزە دێرینەکەی تورکیادا بۆ کوردستان .\nئەگەر یەکێتی وریانەبێت و بیەوێت بەم هەڵەشەیەوە لەناو شکستەکاندا بجوڵێتەوە، تورکیا توشی شەڕێکی ترسناکی دەکات کە دوور نیە سەری یەکێتی بخوات . بەریەککەوتنی پەکەکە و یەکێتی لە زۆنی سەوزدا . بۆ تورکیا دەکاتە کردنەوەی ئەو دەرگایەی بەنیازە لێوەی تاقمە تیرۆریستەکانی سوریای پێدا بگوێزێتەوە بۆ سنوورەکانی ئێران لە قەندیل و خوارترەوە .\nدروست بوونی کەلێنێکی وەها ، دەکاتە ڕەخساندنی زەمینە بۆ ناردنی ئەو گروپانە بۆ زۆنی سەوز . بێ گومان ئێران دەستەوەستان نابێت لە حاڵەتی بوونی هێزگەلێکی عەقائیدی و مەزهەبی دژ بە ئێران لە نزیک سنوورەکانیدا . ئەگەر یەکێتی خۆی بخاتە ناو ئەو تەڵە ترسناکەی تورکیاوە . یەکەم لایەن کۆتایی بە یەکێتی بهێنێت خودی ئێرانی دۆستی یەکێتی خۆی دەبێت و تورکیاش لەهەموو ئەگەرەکاندا بە سوودمەندی و براوە دێتە دەرەوە .


تێگەیشتن لە شەنگال و ئێزیدیبوون دیاردەیەكی ئاڵۆز و پڕ مانایە! شەنگال پانتایی/قەزایەكە لەنێوان دوو دەسەڵات و دوو هێزدا دەخولێتەوە. ئێزیدیبوون ناسنامە و دۆخێكی سۆسیۆلۆژی تایبەتە! زۆرینەی ئێزیدییەكان دەیەناوێت وەك ئێزیدی دەربكەون نەك وەك سۆژەیەكی ئاینی یان نەتەوەیی. لەڕاستیدا ئێزیدییەكان دەیانەوێت سەرچاوەی نوێنەرایەتییان تەنها ئێزیدیبوون و هێزە ناوەكییەكەی خۆیان بێت.\nبەهۆی ئەم دۆخەوە پێنج ساڵ لەمەوبەر ئێزیدییەكان جینۆساید دەكرێن! داعش زۆرینەیان وەك كۆیلە بەكاردەهێنێت و دەستدرێژی سێكسییان دەكاتەسەر. شەنگال وەك قەڵا و ناوەند وێران دەكرێت. لەدونیا و رابردووی ئێزیدییەكاندا زیاتر لە ٧٣ جار هێرشییان كراوەتەسەر و جینۆسایدكراون.\nجوگرافیای سیاسی ئێزیدییەكان لەناوچەیەكی پڕ لە ململانێ و رووبەڕووبوونەوەیە. عیراق و هەرێمی كوردستان و سوریا. دیارە هەرسێ ئەكتەر بەردەوام لە ململانێدان! ململانێ لەسەر ناسنامە، تێریتری، جیۆپۆلەتیك و سەروەری! بەغدا دەیەوێت لەرێگەی شەنگالەوە خۆی بە پانتایی سوننەكان بلكێنێت و ناسنامەی ئاسایشی خۆی دابڕێژێتەوە. هێزەكانی تر بەجۆرێكی تر لەدۆخەكە دەڕوانن!\nتوركیا لە هەوڵی ئەوەدایە شەنگال بگۆڕێت بۆ دۆخی ئاسایش! ئاسایش بەمانای ئەوەی كە هێڵێكی درێژ لەنێوان ئەنكەرە و شەنگال بكێشیت و ئاسایشی شەنگال یەكسان بكەیت بە ئاسایشی ناوخۆی وڵات. شەنگال قوڵایی ستڕاتیژیی سیستمی هەرێمی ناوچەكەیە! هەموو هێزەكان دەیانەوێت شەنگال بێ نوێنەربێت، بێ خەیاڵ و ناوەندی سیاسی بێت تاوەكوو ئاسانتر نوێنەرایەتییان بكەن! دۆخە جیۆپۆلەتیكییەكەیان لێ وەربگرنەوە. شەنگال بریندارە؛ هەموو دەیانەوێت شەنگال بگۆڕن بۆ دۆخێكی سیاسی`


ئێران.. بەرەو کوێ؟!\nپیرباڵ داوای لێبوردن لە وەفایی دەكات\nسلێمانی؛ ٣٧ پڕۆژە مۆڵەتی كاركردنیان لێسەندراوەتەوە\nوڵاتێک کە بنەمای دامەزراندنی لەسەر بنچینەی هەڵگێڕانەوەی حکومەت و ووڵاتە ناجێگیرەکان - کە لە بەرژەوەندی دەستڕۆشتووانی ئێرانی ئەمڕو داڕێژرابێ و سوربێ لەسەر قاعیدە "مەزهەبییەکان"- ئەنجامەکەی بێ متمانەیی کۆمەڵگەی نێودەوڵەتی دەبێ بەرامبەری؛ پاشان هەڵوەشاندنەوی فەرهەنگە دێرینەکەی، کە بەدرێژایی چل ساڵی دەسەڵاتی ڕقێکی مەزهەبی، نەژادی، چینایەتی.. قوڵی لە نێو دڵی هاووڵاتیانی خۆی لە لایەک و ووڵاتانی هەرێمی لە لایەکی ترەوە دروست کردووە، ئەوا لەبەریەک هەڵوەشانەوەی نزیکی ئەو جیۆگرافیایە ئەگەرێکی نزیک و زۆری هەیە؛ ئەو ئەگەرە پەرچە کردارێکی پڕی تەواوی ناوچەکەیە و نەخشە ڕێگایەکی جیهانیشە.\nئەوە ڕەهەندێکی، ڕەهەندەکانی تر، ئەم ووڵاتە وەک سەرچاوەیەکی وزەی جیهان قەتیس بووە؛ هاوکات سەرمایەدارە زەبەلاحەکانی جیهانیش، کە بە نیازن نەخشەی ئابوری ناوچەکە داڕێژنەوە، بەرنامەکەیان دەستی پێکردووە؛ دەسەڵاتی ئێرانیش ئاگاداری ئەوەیە کە کار و ماوەکەی تەواو بووە.\nئێران هەرگیز ڕاستەوخۆ نایەوێت و ناشتوانێ ڕوبەڕوی زلهێزەکان بێتەوە، مەگەر لە ڕێی فریودانی گروپە شوێنکەوتووەکانی\nدەسەڵاتی ئێستای ئێران ئەو سیناریۆیانەی ئەنجامی دەدات، لە پێناو دروستکردنی فەزایەکی ئەرێنی و ڕاکێشانی ڕا و سەرنجی ناوخۆیی و هەرێمی و هەندێ جاریش نێودەوڵەتییە -کە لە ئێستادا بۆی ئەستەمە- پاشان شێوە سەرقاڵ کردن و دواخستنی کاتی نەخشەڕێگاکەیە، کە لە ڕاستیدا سوڕانەوەیە بە دەوری بازنەی بەتاڵدا.\nئێران هەرگیز ڕاستەوخۆ نایەوێت و ناشتوانێ ڕوبەڕوی زلهێزەکان بێتەوە، مەگەر لە ڕێی فریودانی گروپە شوێنکەوتووەکانی.\nئەوەی جێی سەرنجە! زۆربەی میدیاکانی جیهان- چی زانیارییان هەبێ یان نەیانبێ- باسکردنی مەترسی ڕژێمی ئێرانە لە ئاسایشی جیهان! لە کاتێکدا خودی ئەو سیناریۆیانە مەترسین کە دەکرێتە بەهانە بۆ ڕوخاندنی ڕژێمەکان؛ نمونەش پاش دەست شلکردن بۆ ڕژێمی سەدام و وەشاندنی کیماوی بەرامبەر گەلەکەی، بیانوی ڕوخاندنی قەززافی، قات و قڕکردنی گەلی سوریا و لە لایەن باوک و کوڕەوە، وە دیسانە دەست شلکردن بۆ ئێران هەتا دەستوەرداتە تەواوی ناوچەکە - کە کردویەتی - و بەو بیانوەوە بڕوخێنرێت.\nسەرباری مەترسی بۆ سەر بەرژەوەندی زلهێزەکان، قڕکرکردنی ناوخۆیش ماوە کە ببێتە هۆی ڕاکێشانی سەرنجی گشتی جیهان بۆ دەستوەردانی سەربازی هاوپەیمانان\nهەمو ئەوانە هێشتا بیانوی سادەن، سەرباری مەترسی بۆ سەر بەرژەوەندی زلهێزەکان، قڕکرکردنی ناوخۆیش ماوە کە ببێتە هۆی ڕاکێشانی سەرنجی گشتی جیهان بۆ دەستوەردانی سەربازی هاوپەیمانان، ئامادەکاری تەوای بۆ کراوە لە هەمووئاستەکاندا، لێدانی پێگە سەربازیەکانی سوپای پاسداران لە ناو ئێران.\nئەو ڕوداوانەی کۆتایش، سەرەتایەکن بۆ دەستپێکی زینجیرە سیناریۆکانی ناوچەکە، کە بە توێژینەوەی وورد و هەنگاو بە هەنگاو لە ئایندەیەکی نزیکدا بەرامبەر ئێران پیادە ئەکرێ.\nئەوەی پێویستە لەسەر کورد کە ئەنجامی بدات، جێبەجێکردنی تەواوی پەیڕەو و کارنامەکانی نەخشە ڕێگاکەیە وەک جەنگاوەرێکی باش با کەمێک زیانیشی هەبێ، ئەگەر نا ئایندەی خراپتر لەو حکومەتە لاسارانە چاوەڕێیان دەکات.


زانکۆی ڕاپەڕین - پڕۆگرامی (FLTA) بۆ وانەبێژانی یاریدەدەر تایبەت بەزمانە بیانییەكان کرایەوە\nپڕۆگرامی (FLTA) بۆ وانەبێژانی یاریدەدەر تایبەت بەزمانە بیانییەكان کرایەوە\nبڵاوکراوەتەوە لە 08 حوزەیران 2015 . سەردانەكان: 581\nپڕۆگرامی (FLTA) ی تایبەت بەوتنەوەی زمانی بیانی پڕۆگرامێكی ( ٩ ) مانگییە كە تیایدا مامۆستایانی بەشداربوو بڕانامەیان پێنابەخشرێت ، ئەم پڕۆگرامە دەرفەتێكە بۆ مامۆستایانی زمانی ئینگلیزی بۆئەوەی پەرە بەتواناكانیان بدەن لەبواری وتنەوەی وانەی زمانی ئینگلیزی و پێشخستنی لێهاتووی لەو بوارەدا، هەروەها بۆئەوەی مامۆستایانی بەشدار بتوانن زانیاری زیاتر بەدەستبهێنن لەبارەی كەلتوری كۆمەڵگای ئەمریكا. سەرجەم ئەم چالاكیانە لەكاتی بەشداربوون وەك وانەبێژی یاریدەدەر بۆ زمانی عەرەبی بۆ خوێندكارانی ئەمریكی بەڕیوەدەچن، هەروەها دەرفەتێكیشە بۆ بەهێزكردنی وتنەوەی وانەی زمانی بیانی لە زانكۆو كۆلێژەكانی ئەمریكا.\nبەشداربووانی پڕۆگرامی فوڵبرایت دەتوانن تێكەڵ بەكۆمەڵگا نیشتەجێییەكان بن و لەگەڵ كۆمەڵە جۆراوجۆرەكان گفتوگۆ بكەن و هەروەها بەشداربن لەو چالاكییانەی كە لەچوارچیوەی پڕۆژەكەدا بەڕیوەدەچن. بەشداربووان بۆ ماوەی ٢٠ كاتژمێر لەپۆلەكان وانەی عەرەبی دەڵێنەوە كە بەسەر وەرزەكانی خوێندندا دابەشكراوە.\nداواكار دەبێت ئەم مەرجانەی لای خوارەوەی تیدابێت:\n• مامۆستا بێت، یان لەكاتی ڕاهێناندا بێت بۆئەوەی ببێت بەمامۆستا ( ئەزمونی وانەبێژی پێشتر لەبەرچاو دەگیرێت)\n• تەمەنی لە ٣٠ ساڵ زیاتر نەبێت.\n• هەڵگری ناسنامەی عێڕاقی بێت و نیشتەجێی عێڕاق بێت لەكاتی پێشكەشكردنی داواكاری و قۆناغی هەڵبژاردندا.\n• هەڵگری بڕوانامەی بەكالۆریۆس بێت لەبواری ئەدەبی یان زانستی لەبەرواری ١ / ٦ / ٢٠١٦ لەم بوارانەی خوارەوە:\n• ئینگلیزی وەك زمانی دووەم.\n• خوێندنی ئەمریكی.\n• ڕاگەیاندن و ڕۆژنامەوانی\n• ئەدەبییاتی ئەمریكی یان ئینگلیزی.\n• بەشداربوو زمانی ئینگلیزیی پاراوبێت و هەڵگری بڕوانامەی هەڵسەنگاندی زمانی ئینگلیزی بێت بەجۆرێك كەمترین كۆنمرەی ( ٥٥٠ )ی TOEFL ON PAPERو (٢١٣) بۆ (computer based TOEFL-CBT)یان (٧٩-٨٠) بۆ تاقیكردنەوەی Internet- یان (٦)ی IELTS ی هەبێت.\n• زمانی عەرەبی پاراوبێت.\nبۆ پڕكردنەوە و ناردنی فۆڕمی داواكاری سەردانی ئەم لینكە بكە:\nبۆ زانیاری زیاتر دەربارەی پڕۆگرامەكە سەردانی ئەم لینكە بكە:\nرێنماییەكانی تایبەت بە پڕكردنەوەی فۆڕمی داواكاری (FLTA Application Instructions) (PDF 1.6 MB)\nدوا مۆڵەت بۆ پڕكردنەەی داواكاری 15/7/ 2015 دەبێت.